
বাংলা ছিল তখন সোনার দেশ। কাননে-প্রান্তরে তার 
সোনার ফসল, ঘাটে-বাটে তার এখর্ষ-সম্ভার ; সুস্থ সবল 
অধিবাসীদের মুখে হাসি আর আনন্দ যেন ধরিত ail 
কাহারও কোন অভাব ছিল না, কাহারও কোন ছুঃখ ছিল 
না। সবার ঘরেই সুখ ছিল, সবার ঘরেই শান্তি ছিল। 
বাংলায় তখন সব ছিল-_গোলাভরা ধান, গৌয়ালভরা গরু, 
বাগানভরা তরকারি, আর পুকুরপোরা মাছ। দেশে তখন 
অন্নবন্ত্রের অভাব ছিল al ;_ বাণিজ্যের স্বর্ণলক্ষ্মী বাংলার 
ঘরে ঘরে হাসিতেন, বাঙালী সওদাগরের চৌদ্দ feel মধুকর 
বাংলার পণ্য বুকে বহিয়া, উজান ঠেলিয়া, জোয়ারে ভাসিয়া 
কোথায় কোন্‌ দুর-দুরান্তর দেশে বাণিজ্যে যাইত ; কিছুদিন 
পরে সোনারপায় বুক ভরিয়া আবার বাংলার তীরে ফিরিয়া 
আসিত। বাংলার মাঠে মাঠে তখন হেমন্তের প্রথম 
প্রভীতেই লক্ষ্মী-মায়ের সোনার ঝাঁপি খুলিয়া যাইত, 
সোনার বরণ ধানের শীষ, বাতাসে ছুলিত, রৌন্রে জ্বলিত। 
সেদিন বাংলার বুকে সৌন্দর্য ছিল, বাঙালীর ঘরে এশ্বর্ধ 
ছিল। সে-যুগ ছিল যেন সোনার যুগ । ; 


তখনকার দিনে বাঙালীর প্রাণগুলি ছিল সরল উদার, 


দেহগুলি ছিল সতেজ সবল। লোকে তখন আজিকার মত" 


AA! হা অন্ন, করিয়া দেশে দেশে geal বেড়াইত 
Tl সে-সময়ে লোকের অভাব ছিল না, কাজেই ছুঃখও 
ছিল না। তখন মোটা ভাত আর মোটা কাপড় সবার ঘরেই 
ছিল। লোকে আপন-আপন ঘরে বসিয়া প্রসন্ন মনে যে 
যাহার কাজ করিত) অবসর সময়ে হাতে-লেখা তুলট 
কাগজের রামায়ণ-মহাভারত পাড়িত, কিংবা কবিকম্কণের 
চণ্ডীর গান গাহিয়া অথবা! কথকতা শুনিয়া সময় কাটাইত । 
ছেলেরা গ্রামের পাঠশালে গুরুমহাশয়ের নিকট লেখাপড়। 
শিখিত; আর ছাড়! পাইলেই মাঠে মাঠে ছুটাছুটি করিয়া, 


সাঁতার কাটিয়া, গৃহস্থের গরুবাছুর চরাইয়া, হাটবাজার 
বহিয়া, দিনশেষে ঠাকুরমার উপকথায় হু' দিতে দিতে তাহার 


যখনকার কথা বলিতেছি, তখন মুসলমানের রাজত্ব ॥ 
মুসলমান বাদ্শা দিল্লীতে থাকিতেন, আর দিকে দিকে 
তাহার এক একজন করিয়া প্রতিনিধি থাকিতেন। তাহারাই 

areata নামে দেশ শাসন করিতেন। এই প্রতিনিধিগণকে 
লোকে বলিত নবাব। নবাবের বাদৃশার মতই ক্ষমতা ছিল, 
প্রতিপত্তি ছিল। বাংলার নবাব বাংলাতেই থাঁকিতেন। 
বাংলার ধনরত্ব বাংলায়ই থাকিত, দেশীভ্তরে চির-নির্বাসিত 


. হইত al দেশের টাকা দেশের জন্যই ব্যয় হইত ; যাহা! ব্যয় 


হইত, দেশের লোকে তাহা! কড়ায়-গণ্ডায় বুঝিয়া লইত। 

মুসলমান রাজত্বকালে বাঙালীর! ছিল বীরের জাতি। 
বাঙালীর শৌর্ষে-বীর্ষে, বাঙালীর সাহসে-শক্তিতে বাংলার 
মুসলমান গৌরব তখন দিনে দিনে বাড়িয়া উঠিয়াছিল। 
মুমলমান রাজত্বের শেষ দশায় দিল্লীর বাদ্‌শার আর কোন 
ক্ষমতা ছিল না, তিনি তখন ছিলেন কেবল নামমাত্র বাদ্শা। 
বাংলার নবাবই ছিলেন তখন বাংলাদেশের প্রকৃত মা-বাপ । 
নবাব-দরবারে বাঙালীদের তখন বড় প্রাধান্য ছিল। 
মুসলমান আমীর-ওমরাহ্র! রাত্রিদিন আহার-বিহার আর 
বিলাসিতাতেই মগ্ন থাকিতেন ; কর্মকুশল বাঙালী হিন্দুরা 
কেহ রাজা, কেহ মন্ত্রী, কেহ কোষাধ্যক্ষ, কেহ বা সেনানায়ক 
হইয়। বুদ্ধিবলে, শাসনকৌশলে, বাহু-বিক্রমে বাংলাদেশের 
শাসনকাৰ্য চালাইতেন। 

বাংলা-মায়ের কোলটি তখন অফিসের কেরানীতে ভরিয়া 
যায় নাই। বাংলায় তখন বীর-পুরুষের অভাব ছিল না। 
বাঙালীর তখন হাতিয়ার ধরিবার ক্ষমতা ছিল। সে-হাতিয়ার 
দেখিলে স্বয়ং যমরাজেরও বুক ভয়ে কীপিত। আমাদেরই 


¢ 

মত বাঙালীর ছেলে acy বর্ম জাটিয়া, কোমরে তলোয়ার 
' ঝুলাইয়া, ঘোড়ায় চড়িয়! যুদ্ধে যাইত। ভয়ংকর যুদ্ধক্ষেত্রে 
মৃত্যুর সহিত মুখোমুখী দাড়াইয়া, গাঁয়ে রক্ত মাখিয়া, কামান 
দাঁগিয়া “erry উদ্যস্ত করিয়! তুলিত। 

আজ ধাহার কথা বলিব, তিনি ছিলেন ঠিক এমনি 
একজন বাঙালীর ছেলে । নাম তাহার মোহনলাল। 
মোহনলাল ছিলেন নবাব সিরাজদ্দৌলার প্রধান মন্ত্রী । 
তিনি ছিলেন যেমনি প্রভুভক্ত, তেমনি বীর ; তাই নবাব 
তাহাকে ভারি ভালবাসিতেন। নবাবের জীবনের স্ুুখ- 
দুঃখের সহিত মোহনলালের জীবনের সুখ-দুঃখও জড়াইয়। 
গিয়াছিল। মোহনলাল নবাব দিরাজদ্দৌলার জন্যই জীবন 
দান করিয়া অমর হইয়া গিয়াছেন। তাই মোহনলালের 
কথা জানিতে হইলে সিরাজদ্দৌলার কথাও জানিতে হয়। 
সেজন্য মোহনলালের কাহিনীর সঙ্গে বাংলা-বিহার-উড়িত্যার 
হতভাগ্য নবাব সিরাজদ্দৌলার কাহিনীও বলিব | 


re ॥ 

2 যেখানে ঢেউয়ের উপর ঢেউ তুলিয়া তরঙ্গ-মুকুট মাথার 
পরিয়া ভাগীরথী নদী ছুটিতেছে, উহারই পশ্চিম তীরে ছিল 
বাংলার রাজধানী যুণশিদাবাদ। আজও মুণিদাবাদ আছে, 
কিন্তু তাহা “আর বাংলার রাজধানী নয়। আজ আর 
মুণিদাবাদে দে-হীরাঝিল নাই, সে-সৌন্দর্য নাই, সে-এশ্বর্ষও 
নাই। মুমলমান রাজত্বের অধঃপতনের সঙ্গে সঙ্গ সে-সবই 
গিয়াছে। জরাজীর্ণ মুণিদীবাদ যেন আজ পুত্রশোকাতুর 
পিতার মত গুম্‌ হইয়া আছে। 

একদিন ছিল, যখন এ-মুশিদাবাদ গম্থুজে, মসজিদে, 
বুরুজে, প্রাসাদে, ফুলের arg, জলের ফোয়ারীয়, মত্যের 
বুকে স্বর্গের মত রূপ-এশ্বর্ঘে ঝল্মল্‌ করিত। তখন সেখানে 
কত লোক, কত AB, কত সিপাই, কত শান্তী । পথের 
পাশে আকাশ-ছেশীওয়া প্রকাণ্ড প্রকাণ্ড প্রাসাদ ; দিনে- 
রাতে সেখানে কত কোলাহল। কোতোয়ালের কড়া 
হুকুমে পথে পথে কত শান্তী পাহারা; কত শত 
লোকের আনাগোনা | 

বাংলার নবাৰ বাংলার রাজধানী মুগখিদীবাদেই 
থাকিতেন। 

আলিবর্দাঁ খাঁ যখন বাংলার নবাব তখন মোহনলাল 
ছিলেন নবাব-সরকারে সামান্য একজন কর্মচারী । 
রাজদরবারে তখন তাহার বিশেষ কোনও প্রতিপত্তি ছিল 

না। কিন্তু ছোট হইতেই ক্রমে মানুষ বড় হয়। আজ 
যে নগণ্য, চেষ্টা ও ay থাকিলে কাল হয় তো সে 
গণ্যমান্য হয়। তাই, আলিবদীর মৃত্যু হইলে সিরাজন্দৌলা 
যখন বাংলা, বিহার. ও উড়িষ্যার নবাব হইলেন, তখন 
মোহনলালও তাহার যত্ব ও কার্যদক্ষতার গুণে শেষে একদিন 
নবাব-সরকারে প্রধান মন্ত্রীর পদ লাভ করিলেন | 

নবাব আলিবদর্ণর কোনও ছেলে হয় নাই__শুধু তিনটি 
মেয়ে। বড় মেয়েটির নাম ঘসেটী বেগম, মেজ মেয়েটির নাম 
fe তাহা ইতিহাসে পাওয়া যায় না, আর ছোট মেয়েটির 
নাম আমিনা বেগম। আলিবদরঁ তাহার তিনটি মেয়ের 
সহিত তাহার ভাই হাজি আহম্মদের তিনটি ছেলের বিবাহ 
দিয়াছিলেন। তারপর যখন গিরিয়ার মাঠে বাংলার পুর্ব- 
নবাব সর্ফরাজ খাকে পরাজিত করিয়া আলিবদী নিজে 
বাংলার নবাব হইলেন, তখন তিনি তাঁহার বড় জামাই 
শোয়াজেস্‌ মহন্মদকে করিলেন ঢাকার নবাব, মেজ জামাই 
সাইয়েদ আহম্মদকে করিলেন পু্ণিয়ার নবাব, আর ছোট 

জামাই জরেন্ুদ্দীনকে করিলেন পাটনার নবাব! 
1 বগীর হাঙ্গামার কথা বাঙালী আজও ভোলে নাই । 
এখনও মায়ের! তাহাদের ছোট ছোট ছেলেমেয়েদের ঘুম 
পাড়াইবার সময় গাহিয়া থাকেন £__ 

“ছেলে ঘুমালো পাড়া জুড়ালো, 
; বগী এলো দেশে। 

বুল্বুলিতে ধান খেয়েছে, 
খাজানা দেব’ কিসে 2” 

এই বরগাঁরা ছিল মহারাষ্ট্রদেশের লোক । মাঝে মাঝে 
তাহারা দলকে দল ঘোড়ায় চড়িয়া, হাতে ঢাল-তলোয়ার 
ধরিয়া, পঙ্গপালের মত আসিয়া এই বাংলার বুকে ঝাপাইয়া 
পড়িত। লুটপাট করিয়া, গ্রাম-নগর জালাইয়া, ঘোড়ার 
খুরে ক্ষেত-খামার সব তল করিয়া, দেশের লোকের দুর্দশার 
একশেষ করিত। ila ভয়ে সে-সময়ে সমস্ত দেশ থর্থর্‌ 
করিয়া কীপিত। একা আলিবদাঁ খী-ই তাহাদিগকে , 
দমন করিয়াছিলেন। 

নবাব আলিবদীর অগাধ ধনদৌলত, বিপুল রাজ- 
এশ্বর্য, কিন্ত তাহার মৃত্যুর পরে ভোগ করিবার: জন্য 
একটিও পুত্র হয় নাই ।. তাই তিনি তাহার ছোট মেয়ে 
আমিনা বেগমের ছেলে মীর্জা: মহম্মদূকে পোষ্যপুত্ররপে 
কাছে রাখিয়াছিলেন। - এই মীর্জা. মহন্মদই - পরে 
নবাব পিরাজন্দৌলা নামে. পরিচিত হইয়াছিলেন। 
আলিবদাঁর আদরে-আদরে সিরাজন্দোলা অতি. অল্প বয়সে 
কতকগুলি কুসঙ্গীর সহিত মিশিয়া ভারি অত্যাচারী হইয়া 
উঠিয়াছিলেন। তিনি কাহাকেও দেখিয়া ভয় করিতেন না) 
অথচ তাহাকে দেখিয়া সকলে হাড়ে হাড়ে কীপিত।..ন্সেহ- 
পরায়ণ বুড়া আলিবদাঁ এ-সব দেখিয়াও দেখিতেন নাঃ 
শুনিয়াও  শুনিতেন ali সবাই বুঝিল/ সিরাজদ্দৌলাই 

ভবিষ্যতে বাংলা-বিহার-উড়িষ্যার নবাব হইবেন । আমীর 
ওমরাহ র! fee সবাই সিরাজদ্দোলার উপর মনে মনে 
চটিতে লাগিলেন | 

এদিকে বগাঁর হাঙ্গামার জন্য অনবরত ছুটাছুটি করিয়া, 
লড়াই করিয়া বুদ্ধ আলিবদরঁর শরীর ভাঙিয়া পড়িল। বুড়া 
বয়সে তাহার উদরী রোগ হইল । দেশ-দেশীস্তর হইতে 
কত বড বড় হাকিম আসিল, বৈদ্য আসিল, অন্যান্য চিকিৎসক 
আসিল । চিকিৎসা চলিতে লাগিল। fee কিছুতেই 
‘কিছু হইল না। আলিবদী eae খাওয়া ছাড়িয়া দিলেন । 
সকলেই বুঝিল, মৃত্যুর আর বেশী দেরী নাই। 

শেষে নবাব আলিবদর্শ খা ঘোষণা করিয়া দিলেন যে, 
দিরাজদ্দৌলাই বাঁংলা-বিহাঁর-উভিষ্যার ভবিষ্যৎ নবাব | 

আলিবদাঁর বড় জামাই, ঢাকার নবাব, নোয়াজেস্‌ 
মহম্মদের বড় Boi ছিল যে, আলিবদরণর মৃত্যুর পর তিনিই 
বাংলা-বিহার-উড়িয্যার নবাব হইবেন | বৃদ্ধ নবাবের ঘোষণা 
শুনিয়া তিনি তাড়াতাড়ি ঢাকা হইতে মুশিদাবাদের দিকে 
রওনা হইলেন। নোয়াজেসের পেশকার রাজ! রাঁজবল্লভ 
আর তাহার পুত্র কৃষ্ণবল্লভ ঘসেটা বেগমের অভিভাবক হইয়া 
ঢাকায় রাঁজকার্ধ চালীইতে লাগিলেন | 

মুশিদাবাদের অনতিদূরেই মোতিঝিল। আজ আর 
মোতিঝিলের সে-সৌন্দর্য নাই, সে-গৌরব নাই। কিন্ত 
একদিন ছিল-_যখন মৌতিঝিলের নবাব-ভবনে হাজার 

হাজার কাঙাল-গরীবের অন্ন মিলিত, সাধু-ফকিরের সেবা- 
ay হইত, দরবেশ-মুসাফিরের আশ্রয় মিলিত। নোরাজেস্‌ 
বিস্তর অর্থ ব্যয় করিয়া মৌতিঝিলের নবাব-ভবন নিৰ্মাণ 
করাইয়াছিলেন। চারিদিকে প্রকাণ্ড- প্রকাণ্ড ঝিলের নীল 
জলরাশি, তাহার মাঝখানে আকাশ-ছেণাওয়া প্রকাণ্ড 
প্রাসাদ, ঝিলের তীরে নানা ফুলে Sal, লতাপাতা ঘেরা, 
ছোট ছোট বিলাস-কুঞ্জ। ভোর বেলাকার সোনার আলোয় 
বিলের জল বিল্মিল্‌ করিয়া বহিয়া যাইত, কুঞ্জে কুঞ্জ 
পাখীর গানে আকাশ-বাতাস ভরিয়া উঠিত।-__নোৌয়াজেস্‌ 
আসিয়া মৌতিঝিলে উঠিলেন। 

মুগিদাবাদে আনিয়া নোয়াজেস্‌ ছুই হাতে অর্থ ব্যয় 
করিতে লাগিলেন । দেখিতে দেখিতে গরীব-ছুঃবী, ধনী- 
fata, সকলেই নোয়াজেসের ভারি অনুরক্ত হইয়া উঠিল | 
ক্রমশঃ নোয়াজেসের উদ্দেশ্য সকলেই বুঝিতে পারিল। 
সুযোগ বুঝিয়া রাজা রাঁজবল্লতও ARS সাহায্য করিবার 
জন্য ঢাকা হইতে মুপিদীবাদে আসিয়া হাজির হইলেন | 
সকলেই বুঝিল, সিরাজদ্দৌলার আর আশী নাই, আলিবদীর 
শেষ নিশ্বাস পড়িবার সঙ্গে সঙ্গেই নোয়াজেস্‌ মহম্মদই 
বাংলা-বিহার-উড়িষ্যার নবাব হইবেন । কিন্তু মানুষ ভাবে 
এক, ভগবান করেন আর আলিবদরর মৃত্যুর পূর্বেই 
নোয়াজেসের মৃত্যু হইল। 

নৌয়াজেসের কোনও পুত্রসন্তান হয় নাই। তাই ঘসেটা 

বেগম সিরাজদ্দৌলার ভাই এক্রামদ্দৌলাকে পো্যপুত্র 
লইয়াছিলেন। কিন্তু নোয়াজেসের মৃত্যুর পূর্বেই agate 
দ্দৌলার মৃত্যু হইয়াছিল। সুতরাং রাঁজবল্লভ এখন এক্রাম- 
cana একটি শিগুপুত্রকে সিংহাসনে বসাইয়া নিজেই 
নবাবী করিবার আয়োজন করিতে লাগিলেন। নোয়াজেসের 
মত রাজবল্লভও দুইহাতে টাক! খরচ করিতে লাগিলেন । 
টাকার লোভে নবাব-সরকারের স্বার্থপর কর্মচারীরা গোপনে 
গোপনে রাজা রাজব্ল্লভের পক্ষে ঢলিয়া পড়িল | 

ইংরাজেরা তখনও পর্যন্ত আমাদের দেশের রাজ! হন 
নাই, তাহার! তখন ব্যবসা-বাণিজ্য করিতেন tig দিনে 
দিনে তাহাদের ক্ষমতা ও প্রতিপত্তি দিকে দিকে বাড়িয়া 
উঠিতেছিল। রাজা রাজবল্লভ কাশিমবাজার কুঠির গোমস্তা 
ওয়াটস্-সাহেবকে হাত করিলেন ॥ ওয়াটস্-সাহেবকে হাত 
করায় কলিকাতার ইংরাজ-দরবারও তাহার হাত হইয়া 
গেল। নবাব আলিবদাঁর অবস্থা তখন দিন frat cal খারাপ 
হইয়া আসিতেছে | রাজবল্লভ অবসর বুবিয়া তাড়াতাড়ি 
তাহার পুত্র কৃষ্ণবল্পভকে fatal পাঠাইলেন--“ঢাকার 
সমস্ত ধনরত্র লইয়া, যত শীঘ্র পার সপরিবারে কলিকাতায় 
যাইয়া ইংরাজদের আশ্রয় লও 1” 

সহসা একদিন ঢাকার লোকে শুনিল, কৃষ্ণবল্লভ নৌকায় 
চড়িয়! সপরিবারে জগন্নাথ-দর্শনে যাইবেন। প্রকাণ্ড প্রকাণ্ড 
তরণীগুলি সাজিয়।, আসিয়া তীরে ভিড়িল। কৃষ্ণবল্লভ 

তাহাতে ঢাকার বিপুল ধনরত্ব বোঝাই করিয়া তীর্থযাত্রা 
করিলেন । কিন্তু কুষ্ণবল্লভের ভাগ্যে তীর্থদর্শন ছিল না, 
তাই তাহার তরণীগুলি পুরীতে না যাইয়া হয়তো বা পথ 
ভুলিয়াই কলিকাতার বন্দরে আসিরা*পৌছিল। কৃষ্ণবল্লভ 
নিরাপদে ইংরীজদের আশ্রয়ে উঠিলেন। 

এ-দিকে ইউরোপে তখন ইংরাজদের সহিত ফরাদী- 
দের যুদ্ধ বাঁধিয়াছে। ইংরাজদের মত ফরাসীরাও তখন 
আমাদের দেশে ব্যবসা-বাণিজ্য করিতেন। এ-যুদ্ধ উপলক্ষ 
করিয়া পাছে ফরাসীরা ইংরাজদের আক্রমণ করেন, এই 
ভয়ে ইংরাজেরা নবাবের অনুমতি না লইয়াই কলিকাতায় 
দুর্গ-প্রাকীর গভিতে আরম্ভ করিয়া দিলেন। বারুদের গাদায় 
যেন আগুন পড়িল। সিরাজদ্দৌল। রাগিয়া লাল হইয়া! 
উঠিলেন। কেন না, ইউরোপে যাহা হয় হউক 3 এ-দেশে 
ফরাসীরাঁও যেমন নবাবের প্রজা, ইংরাজেরাও সেইরূপ 
নবাবের প্রজা । ইংরাজে করাসীতে যদি কৌন বিবাদ হয়” 
তবে নবাব তাহার বিচার করিবেন; তাহার জন্য আবার 
দুর্গ-প্রাকার কেন? ইংরাজেরা যদি সত্যই বিপন্ন হন, তবে 
তাহারা নবাবের আশ্রয় চাহিলেন না কেন? তাহা হইলে 
তো নবাব তাহাদিগকে রক্ষা করিতেন। সিরাজদ্দৌল! 
বুঝিলেন, নিশ্চয়ই ইহাতে ইংরাজদের কুমতলব আছে; 
তাহা না৷ হইলে রাজদ্রোহী কৃষ্ণবল্লভকেই বা! তাহার! আশ্রয় 
দিবেন কেন? 

এদিকে দিনে দিনে আলিবদর্ণীর পরমায়ু ফুরাইয়। 
আসিতে লাগিল। শেষে একদিন তিনি সিরাজদ্দৌলাকে 
ডাঁকিয়া বলিলেন, “দেখ, তোমার চারিদিকে শক্র। আমার 
মৃত্যু হইলে তোমার যে কি অবস্থা হইবে তাহা ভাবিয়া আমি 
ব্যাকুল হইয়াছি। আমি বদি ota কিছুদিন বাঁচিতাম, 
তবে আমি নিজেই তোমাকে নিরাপদ করিয়া যাইতাম ; 
কিন্ত তাহা আর হইল ail এখন তুমি সতর্ক হও, মদ 
খাওয়া ছাঁড়িয়! সচ্চরিত্র হও ৷” 

সিরাজদ্দোল। আলিবদীর মৃত্যুশয্যা ছু'ইয়া শপথ 
করিলেন যে, আর কখনও. তিনি মদ স্পর্শ করিবেন না। 
সেই দিন হইতে তিনি চিরদিনের মত মদ খাওয়া ছাড়িয়া 
দিলেন। আলিবদার চোখে মুখে একটু শান্তির আভাস 
ফুটিয়া উঠিল । তারপর ধীরে ধীরে তাহার শেষ নিশ্বাস 
অনন্ত বাতাসে মিশিয়া গেল। 

ভাগীরথী নদীর পশ্চিম তীরে খোশ বাগ নামক স্থানে 
বাংলা-বিহীর-উড়িব্যার নবাবের শেব-শয্য। রচন! কর! হইল | 
সিরাজদ্দৌল। তাহার বড় আদরের মীতামহকে চিরদিনের 
মত কবরের তলে রাখিয়া চোখের জলে qe ভাসাইয়া 
নিতান্ত নিরাশ্রয়ের মত প্রাসাদে ফিরিলেন | 

সমস্ত মুগিদাবাদ জুডিয় তুমুল হাহাকার উঠিল | 

১৭৫৬ খৃষ্টাব্দ, এপ্রিল মাস। সিরাজদ্দৌলা বাংলা-বিহার- 
উড়িষ্যার'নবাঁক হইলেন। তখন তাহার বয়স মাত্র চব্বিশ 
বৎসর । কেহ: কোন শক্রতা করিতে সাহস করিলেন না, 
কেহ কোন বাধা দিতে অগ্রসর হইলেন না। ষড়যন্রকারীরা 
যে যেখানে ছিলেন সব চুপ করিয়া বসিয়া রহিলেন। 
সিরাঁজদ্বৌলার বুকের আগুন কিন্ত নিবিল না। বাত্রিদিন 
কেবল মাতামহের জন্য তাহার বুকের ভিতর হু-হু করিয়া 
জ্বলিয়া যাইত। তিনি অবসর পাইলেই বৃদ্ধ আলিবদীঁর 
স্সেহকোমল ated মুখখানি কেবলই তাহার চোখের উপর 
otal উঠিত। আজ ata তাহাকে শাসন করিবার 
কেহ নাই, উপদেশ দিবার কেহ নাই । চারিদিক ঘিরিয়া 
কেবল শত্রু আর শক্র। সিরাজদ্দোলা শোক করিবারও 
অবসর পাইলেন A | ; 

নূতন নবাব রাজকার্ষে মন দিলেন। তখন তাহার 
চারিদিকে বহু শক্র। কর্মচারীদের মধ্যে অনেকেই 
বিশ্বাসঘাতক | কেবল মোহনলাল আর মীরমদন ছিলেন 
যেমনি বিশ্বাসী তেমনি প্রভৃভক্ত। মোহনলাল ছিলেন 
হিন্দু, আর মীরমদন ছিলেন মুসলমীন। কিন্তু তাহারা! 
দুইজনেই বাঙালী। এই বাংল! ছিল তাহাদের জন্মভূমি, 
এই বাংলারই ফলে-জলে-শস্তে তাহারা মানুষ হইয়াছিলেন। 
আবার এই বাংলাতেই তাহার! তাহাদের বীরত্ব আর ' 

সিরাজদ্দৌলা দেখিলেন, তাঁহার চারিদিক বেডিয়া সর্ব- 
নাশের আগুন ধেয়াইয়া উঠিতেছে। বৃদ্ধ-নবাব আলিবদাঁ 
খা তখন মৃত্যু-শয্যায়। সিরাজের চোখে ঘুম নাই, মুখে অন্ন 
নাই; দিনরাত তিনি সমানে বসিয়া মুমূর্যু মাতামহের সেবা 
করিতেছেন; কাজেই সমস্ত জানিয়া-শুনিরাও তখন তিনি কিছু 
করিতে পারিলেন না । দেশ অরক্ষিত, জমিদারগণ অসন্তুষ্ট, 
কর্মচারীরা যড়যন্তরে লিপ্ত__-এরূপ অবস্থাতেও সিরাজদ্দৌলা৷ 
yay মাতামহের পার্থ ছাড়িয়া নড়িতে পারিলেন না। 

একদিন মোহনলাল আসিয়া কুণিশ করিয়া সিরাজদ্দৌলার 
সন্মুখে দাড়াইলেন। সিরাজদ্দৌলা জিজ্ঞাসা করিলেন, 
“সংবাদ কি মোহনলাল 2” 

মোহনলাল বলিলেন, “আপনি আদেশ দিলে আমি 
ইংরাঁজদের ছূর্গ-প্রাকার ভাঙিয়া চুরমার করিয়া দিয়া 
কৃষ্ণবল্পভকে বীধিয়া। আনিয়! দিতে পারি 1” 

আনন্দে সিরাজন্দৌলার চৌখ-মুখ উজ্জল হইয়া উঠিল, 
কিন্তু তখনই মুমূর্ষু আলিবদার দিকে দৃষ্টি পড়ায় তাহার 
মুখ আবার বিষণ হইয়া গেল। হুগ্নকথ্ঠে সিরাজদ্দৌলা 
বলিলেন, “মোহনলাল, তোমার প্রভুভক্তির তুলনা নাই। 
কিন্তু মাতামহের মৃত্যুকালে আমি আর কোন অশান্তির 
কোলাহল তুলিতে চাই all” 

মোহনলাল কুণিশ করিয়া নতমুখে ধীরে ধীরে 
চলিয়া গেলেন। | 

প্রভুভক্তির গৌরব-নিশান উড়াইয়া চিরদিনের মত অমর 
হইয়া রহিয়াছেন। 
মোহনলাল সামান্য অবস্থা হইতে ক্রমশঃ উন্নতির পথে 
অগ্রসর হইয়াছিলেন। ' তাহার একটি পরমা: সুন্দরী বোন 
ছিলেন। তাহার ছুধ-আলতা গায়ের রঙ, মেঘবরণ কেশের 
ভার, মুখখানি যেন ঠিক একটি সকালবেলাকাঁর সগ্যফোট! 
গোলাপ ফুল। সিরাজদ্দৌল! তাহাকে বিবাহ-করিয়াছিলেন। 
সেই দিন হইতেই নবাব-সরকারে মোহনলালের উন্নতি 
আরম্ভ হইল। মোহনলালও নিজের বুদ্ধিবলেঃ ও কর্ম- 
কুশলতায় দিন দিন সিরাজদ্দৌলার অধিকতর প্রিয়পাত্র হইয়া 
উঠিলেন এবং ক্রমে অন্যতম সেনাপতির পদে উন্নীত হইয়া! 
মহারাজ উপাধি লাভ করিলেন । পরে সিরাজদ্দৌলা যখন 
ংলা-বিহার-উড়িন্যার মস্নদে, আরোহণ করিলেন, তখন 
মোহনলালকে তিনি করিলেন তাহার প্রধান মন্ত্রী-আর 
পাঁচহাজারী মন্দবদার। ১ 
রাজা রাজবল্লভের সহিত ইংরাজের| যে ষড়যন্ত্র করিতে: 
ছিলেন তাহ! সিরাজদ্দৌলা পূর্বেই বুঝিতে পারিয়াছিলেন। 
নবাব হইয়াই একদিন তিনি তাহার প্রধান মন্ত্রী মোহন- 
লালকে লইয়! মন্ত্রণা-ঘরে টুকিলেন। দুইজনে বসিয়া অনেকক্ষণ 
ধরিয়া মন্ত্রী করিলেন। শেষে ঠিক হইল, ইংরাজদিগকে 
. প্রথমে দমন করিতে হইবে ।-_এ-দিকে সান্ত্রী-পাহারা সব 
তটস্থ, কখন কি আদেশ হয়। তাহার! দুইজনে বাহির 

হইলেন। নবাবের মুখ গম্ভীর, মোহনলালের চক্ষে আগুন | 
সিরাজদ্দৌল1 কাহাকেও কিছু বলিলেন না, শুধু দূত পাঠাইয়া 
কাশিমবাজার কুঠির ওয়াটস্‌-সাহেবকে ডাকাইয়া আনিলেন। 

ওয়াটস্-সাহেব আসিয়া রীতিমত কু্ণিশ করিয়া দরবারে 
দাঁড়াইলৈন। সিরাজদ্দৌলা বলিলেন, “দেখ, তোমাদের 
ব্যবহারে আমি বড়ই অসস্তষ্ট হইয়াছি। শুনিলাম, তোমরা 
আমার হুকুম ন! লইয়াই কলিকাতার নিকটে দুর্গ নির্মাণ 
করিয়াছ, কৃষ্ণবল্পভকে আশ্রয় দিয়াছ। আমি তোমাদিগকে 
বণিক বলিগ়াই জানি। যদি বণিকের মত শান্তভাবে 
থাক, তবে আমি তোমাদিগকে সাদরে আশ্রয় দিব। 
কিন্ত মনে রাখিও--আমিই এদেশের নবাঁব। যদি দুর্গ- 
প্রাচীর sifeal ফেলিতে কিছুমাত্র বিলম্ব কর, কিংবা 
কৃষ্ণবল্পভকে বন্দী করিয়া পাঠাইতে এতটুকু ইতস্ততঃ কর, 
তবে কিছুতেই আমাকে সন্তষ্ট করিতে পারিবে al 1” 

ওয়াটস্-সাহেব আর কি বলিবেন? তিনি ইহার কোন 
সদুত্তর দিতে পারিলেন All শুধু বার ছুই কুণিশ করিয়া, 
চক্ষু কপালে তুলিয়া ঢোক গিলিতে লাগিলেন। পিরাজদ্দৌল! 
তাহাকে আর-কিছু ন! বলিরা বিদায় দিলেন | ওয়াটস্‌- 
সাহেব কুঠিতে ফিরিয়া সকল কথাই কলিকাতায় লিখিয়া 
পাঠাইলেন। কলিকাতা'র ইংরাজেরা কিন্ত সে-সকল কথায় 
মোটেই কান দিলেন না । 

পিরাজন্দৌলা দেখিলেন, তাঁহার মুখের কথায় কোন ফল 

হইল Al তখন তিনি কলিকাতায় একজন রাঁজদৃত 
পাঠাইবার আয়োজন করিলেন। সেই সময়ে খোজা বাজিদ 
নামে একজন'আরমানী বণিক লবণের ব্যবসায় করিয়া দেশের 
মধ্যে খুব ক্ষমতাপন্ন হয়া উঠিয়াছিলেন। নবাব-দরবারেও 
তাহার যথেষ্ট খ্যাতি-প্রতিপত্তি ছিল। সিরাজদ্দৌল৷ 
তাহাকেই দূতরূপে কলিকাতার ইংরাজদের নিকট পাঠাইয়া 
দিলেন। খোজা বাজিদও চেষ্টার aie করিলেন না। 
যথাসময়ে তিনি কলিকাতায় পৌছিয়া ইংরাজ-দরবারে একে 
_ একে সকল কথা বুঝাইয়| বলিলেন। কিন্তু কেহই সে- 

কথা dia করিলেন না। বরং হিতে বিপরীত হইল । 
কলিকাতার ইংরাজগণ খোজ! বাঁজিদকে অপমান করিয়া 
নগর হইতে তাড়াইয়া দিলেন।, 

খবর সিরাজন্দোলার কানে পৌছিল। সিরাজ মনে মনে 
ইংরাজদের উপর ভয়ানক চটিয়! গেলেন, কিন্ত মুখে কিছু 
না বলিয়া আর একজন দূত পাঠাইতে মনস্থ করিলেন | 

মোহনলাল বলিলেন, "জশাহাপনা, যাহারা খোজ 
বাজিদের ন্যায় সন্রান্ত রাজদূতকে অপমান করিয়া তাড়াইয়া 
দিয়াছে, তাহাদের কাছে আর-কোন দূত পাঠাইবার 
প্রয়োজন নাই । কেন না, এবারেও তাহারা নিশ্চয় আমাদের 
gore অপমান করিয়৷ তীড়াইয়া faca |” 

মীরমদন বলিলেন, “জ'াহাপনার আদেশ পাইলে আমরা 
ইংরাজকে উপযুক্ত শিক্ষা দিতে পারি 1৮ 

সিরাজদ্দৌলা বলিলেন, “না__বৃথা রক্তপাতে 


ইচ্ছা নাই। উড়িষ্যার নায়েব রামরাম সিংহ একজন বুদ্ধিমান 


হিন্দু। এবার আগি তাহার উপর দূত পাঠাইবার ভার দিব 
বলিয়া মনে করিয়াছি ।” ৪১ 

সে-সময়ে চতুর বুদ্ধিমান বলিয়া রামরাম সিংহের যথেষ্ট 
খ্যাতি ছিল। মোহনলাল ভাবিলেন, আচ্ছা দেখা যাক, 
রামরাম সিংহ কতদূর কি করিতে পারেন | 

যথাসময়ে রামরাম সিংহের উপর নবাবের আদেশ 
আসিল। রামরাম সিংহের একটি ভাই ছিলেন। তাহার 
নাম নারায়ণ সিংহ । রামরাম সিংহ তাহাকে উপদেশ দিয়া 
বুঝাইয়া-পড়াইয়! কলিকাতায় পাঠাইয়া দিলেন। 

নারায়ণ সিংহ ভাবিলেন, যাহারা একবার নবাবের দূতকে 
অপমান করিয়া তাড়াইয়া দিয়াছে, তাহারা যদি তাহাকে 
নবাবের দূত বলিয়া জানিতে পারে তাহ! হইলে হয় তো 


আর নগরেই ঢুকিতে দিবে না। তাই তিনি সামান্য একজন ; 


ফেরিওয়ালার বেশ ধরিয়া, ছোট 'একখানি ডিডিতে চাপিয়া, 
নবাবের পত্র লইয়া কলিকাতা রওনা হইলেন | 

যথাসময়ে নারায়ণ সিংহ কলিকাতায় পৌছিলেন। কেহ 
তাহাকে চিনিতে পারিল না। নিরাপদে যাইয়া তিনি 
উমিটাদের গৃহে আশ্রয় লইলেন। উমিচাদ ছিলেন একজন 
হিন্দু afte! তাহার রাজার মত প্রকাণ্ড পুরী, নানা- 
ফুলেভরা বাগান, সান্্রী-পাহারা-ঘেরা প্রকাণ্ড ফটক ॥/ 

উমিটাদের ধন-এশবর্য "দেখিয়া ইংরাজের! তাহাকে একজন 
রাঁজা-মহারাজী বলিরা মনে করিতেন। উমিচাদর নবাব 
দরবারেও বিশেষ পরিচিত ছিলেন। তখনকার দিনে 
ইংরাজেরা কোনও বিপদে পড়িলে প্রায়ই উমিটাদের কাছে 
ছুটিয়৷ আসিতেন, তাহার শরণ লইতেন। উমিট্টাদও নবাঁব- 
দরবারে বলিয়া-কহিয়া ইংরাজদিগকে বিপদ হইতে উদ্ধার 
করিয়া দিতেন | 

পরদিন নারায়ণ সিংহ উমিটাদের সঙ্গে ইংরাঁজ-দরবারে 
যাইয়া আত্মপ্রকাশ করিলেন। ইংরাজের! কিন্তু এবারেও 
তাহাকে অপমান করিয়া তাড়াইয়া দিলেন।-_সিরাঁজন্দৌল। 
নবাব হইলে কি হইবে? ইংরাজদের তখন আশা ছিল যে, 
রাজবল্লভ শীভ্রই সিরাজদ্দৌলাকে পদচ্যুত করিয়া ঘসেটা 
বেগমের পোস্পুত্রটিকে সিংহাসনে বসাইয়া নিজেই নবাবী 
করিবেন। সেই ভরসাতেই ইংরাজেরা বারবার নবাবের 
Were অপমান করিয়। তাডাইয়। দিলেন । 


সিরাজন্দৌলা৷ সবই বুঝিতে পারিলেন। 


মোহনলাল বলিলেন, “মোতিঝিলের চক্রান্ত সর্বগ্রথমে 
দমন করিতে হইবে 1” 


সিরাজদদৌলা বলিলেন, “ঠিক কথা৷ মোহনলাল, এখনি 
আমার মাসীমাকে আনিবার জন্য মোতিঝিলে তাগ্জাম 
পাঠাও, আর তাহার সম্মান রক্ষার জন্য একদল ফৌজ |” 

রাজবল্পভ শুনিলেন যে, ঘসেটা-বিবিকে লইয়া যাইবার 

জন্য সিরাজদ্দৌলা মৌতিঝিলের দিকে একদল ফৌজ 
পাঠাইয়াছেন। শুনিয়াই তিনিও অমনি নৈন্য-সামন্ত সাজাইয়া 
মৌতিঝিলের সদরদরজা রোধ করিয়া দীড়াইলেন। 

খবর পাইয়া সিরাজদ্দৌলা রাজবল্পভকে নবাব-দরবারে - 
ডাকিয়া পাঠাইলেন ৷ নবাবের সেঁআদেশ অমান্য করিতে 
রাজবল্লরভের আর সাহসে কুলাইল না, কাজেই বিনা রক্তপাতে 
সকল গোলযোগ fata গেল। ঘসেটা-বিবি তাঁহার সমস্ত 
way লইয়া, পোস্পুত্রটিকে সঙ্গে করিয়া, নবাব সিরাজ- 
দ্বৌলার অন্তঃপুরে আসিয়া উঠিলেন। 

আলিবর্দীর মেজ জামাই সাইয়েদ আহম্মদ পুর্ণিয়ায় 
নবাবী করিতেন। তাহার যখন মৃত্য হইল তখন তাহার 
পুত্র সওকতজঙ্গ হইলেন পুণিয়ার নবাব। তিনি ছিলেন 
যেমনি ভীরু তেমনি কাপুরুষ। লেখাপড়া তিনি একবিন্দুও 
জানিতেন না। রাত্রিদিন কেবল মদ খাইয়া আর আমোদ 
করিয়া কাটাইতেন। রাজবল্লভ যখন দেখিলেন, তাহার 
সকল চেষ্টা ব্যর্থ হইল, তখন তিনি সেনাপতি মীর 
জাফর, জগৎশেঠ প্রভৃতির সহিত মিলিত হইয়া আর এক 
নূতন wag আরম্ভ করিলেন। তাহারা সকলে মিলিয়া! 
সওকতজঙ্গকে বাংলা-বিহার-উড়িষ্যার নবাব করিবার চেষ্টা 
করিতে লাগিলেন। সওকতজঙ্গও ইহাতে সম্মত হইলেন। 
এতবড় নবাঁবীর লোভ কি সহজে ছাড়া যায়? সওকতজজ 
দিল্লীর দরবারে অজস্র টাকা ঢালিতে লাঁগিলেন। “As 

সেখান হইতে বাংলা-বিহার-উড়িষ্যার নবাবী করিবার জন্য 
তাহার নামে এক সনদ আসিল । 

সিরাজদ্দৌলা সকলই শুনিলেন। শুনিয়াই তিনি আদেশ 
দিলেন, “সাজাও সৈন্য ৷? 

বিদ্যুতের বেগে নবাবের সে-আদেশ চারিদিকে ছড়াইয়। 
পড়িল। হাতীর পিঠে হাওদা উঠিল, ঘোড়ার পিঠে জিন 
চাপিল, দেখিতে দেখিতে প্রকাণ্ড একদল নবাবী ফৌজ 
সাজিয়া দাড়াইল। নবাব পুর্ণিয়ার দিকে যুদ্ধযাত্রা 
করিলেন। . 

পুর্ণিয়ায় যাইবার সময় নবাব আরও একবার কলিকাতার 
ইংরাজগণকে তর্জন-গর্জন করিয়া! পত্র লিখিলেন,_কলি- 
কাতার গভর্ণর ডেক-সাহেব পত্র পাইয়াই দুর্গ-প্রাচীর 
ভাঙিয়া না ফেলিলে, বাংলা-বিহার-উড়িষ্যার ভাগ্যবিধাতা 
নবাব সিরাজদ্দোলা সশরীরে কলিকাতায় আসিয়| ড্রেক- 
সাহেবকে গঙ্গার জলে ডুবাইয়! মারিবেন। 
* পুর্বে রাজা রাজবল্লভের ভরসায় ইংরাজেরা ছুই-ছুইবার 
Tore অপমান করিয়াছিলেন। কিন্তু এখন আর তাহাদের 
সে-ভরসা নাই। সেজন্য এবার নবাবের পত্র পাইয়া 
সকলের বুকের ভিতর ভয়ে ছুর-ছুর করিয়া উঠিল। ড্রেক 
তাড়াতাড়ি লিখিয়া পাঠাইলেন, “সমস্তই মিথ্যা কথা। কে 
বলিল, আমরা ছুর্গপ্রাকার রচনা করিয়াছি? ফরাসীদিগের 
সহিত আবার আমাদের যুদ্ধ বাধিবার সম্ভাবনা হইয়াছে 

বলিয়া কেবল আমরা নঁদীতীরের কামান পাতিবার স্থান- 
গুলি মেরামত করাইয়াছি।” ॥ 

নবাব তখন রাজমহলে ছাউনি ফেলিয়া বিশ্রাম করিতে- 
ছিলেন। এমন সময়ে ড্রেক-সাহেবের পত্র আসিল । পত্ৰ 

পড়িয়া নবাব একেবারে আগুন হইয়া উঠিলেন।-_ কী মিথ্যা 

বাদী! নবাবের চোখের তারা ধকৃধক্‌ করিয়া জ্বলিয়া 
উঠিল, শিরার রক্তে fags ছুটিল। পাত্রমিত্রগণের মুখে 
কথাটি নাই। সবাই বুঝিলেন, এবার ইংরাজদের রক্ষা 
নাই । নবাব আদেশ দিলেন, “উঠাও ছাউনি ৷? 

খট্খট্‌ খটাখট্‌ খট্‌_ছাউনির clita ঘা পড়িল। 
দেখিতে দেখিতে আবার নবাবী ফৌজ ছাউনি উঠাইয়া মহা | 
কলরব করিতে করিতে মুশিদাবাদের দিকে ছুটিল। 


SS 

২৪ মে, সোমবার, অপরাহ্ে নবাবের আদেশে জমাদার 
উমর বেগ তিন হাজার অশ্বারোহী লইয়া কাশিমবীজার 
আসিরা শিবির ফেলিলেন। মাঝে মাঝে নবাবী ফৌজ 
এরূপভাঁবে আসিয়া কাশিমবাঁজারে শিবির ফেলিত, সুতরাং 
সেদিন কেহ আর সন্দেহ করিল না। পরদিন ভোর হইতে 
না হইতেই আরো ছুই হাজার অশ্বারোহী এবং কতকগুলি 
বরকন্দাজ আপিয়া উমর বেগের সহিত মিলিত হইল। 
সন্ধ্যার কিছু, পূর্বে দুইটি রণহস্তী হেলিতে ছুলিতে vy 
নাড়িতে নাড়িতে আসিয়া উপস্থিত হইল। ইহাঁতেই 
ইংরাজদিগের অন্তরাত্ম। SAN উঠিল। নবাবের ছু-ছুইজন 
সম্মানিত দূতকে তাহারা যে কেমন অপমান করিয়া 
তাড়াইয়া দিয়াছেন তাহা আজ তাহাদের মনে পড়িল। তাহারা 
বুঝিলেন, নবাব এবার নিশ্চয়ই তাহার প্রতিশোধ দিবেন । 
কাশিমবাজার কুঠিতে হুলস্থূল পড়িয়া গেল। কুঠিয়াল 
সাহেবগণ বে যেদিকে পারিলেন পলাইতে আরম্ভ করিলেন। 
ওয়াটস্-সাহেব চক্ষে অন্ধকার দ্রেখিলেন। দুর্গে তখন 
কেবল ৩৫জন গোরা, ৩৫জন কাল! সিপাহী, আর জনকয়েক, 
লোক-লক্কর far! অগত্য। তাহা রাই তুড়ি ভেরি বাজা ইয়া, 
মাথায় পাগড়ী বাধিয়া, কোমরে কোমরবন্ধ আটিয়া, বন্দুকের 
উপর জঙ্গীন চড়াইয়া, ফটক রোধ করিয়া দীড়াইল । 
কিন্ত নবাবী পণ্টন দুর্গ আক্রমণ করিল না। 

ওয়াটস্‌-সাহেবের' ধাধা লাগিল। তিনি বুঝিতে 
পারিলেন না ব্যাপার কি। সোম, মঙ্গল, বুধ গেল-__ 
বৃহস্পতিও যায়-যায়। তথাপি নবাবী ফৌজ কিছু করিল 
না, যেমন বসিয়া ছিল তেমনি চু করিয়া বসিয়া রহিল । 
ওয়াটসূ-সাহেবের উৎকণ্ঠা! অসহা হইয়া উঠিল। তখন 
ব্যাপার কি জানিবার জন্য সকলে মিলিয়া পরামর্শ করিয়া 
ডাক্তার ফোর্থ-সাহেবকে উমর বেগের নিকট পাঠাইয়৷ 
দিলেন। , 

ডাক্তার ফোর্থ যখন উমর বেগের নিকট হইতে দুর্গে 
ফিরিলেন তখন সকলে যাইয়া তাহাকে ঘিরিয়! দাড়াইলেন। 
ফোর্থ বলিলেন, “ওয়াটস্‌-নাহেবকে নবাব-দরবারে হাজির 
হইয়াঁ একখানি মুচলেকা লিখিয়া দিতে: হইবে। সহজে 
তিনি যাইতে সন্মত না হইলে তাহাকে ধরিয়া লইয়া যাওয়া 
হইবে। সেজন্যই এত সৈম্ত-সামজ্ঞ সমবেত করা! হইয়াছে |” 

শুনিয়। ওয়াটস্-সাহেবের বুক BEAT করিয়া কীপিতে 
লাগিল। তিনি উমর বেগের কথায় বিশ্বাস করিয়া 
নবাব-দরবারে' যাইতে সাহস করিলেন ai) তখন আবার 
সকলে মিলিয়া পরামর্শ করিতে বসিলেন। পরামর্শ করিয়া 
নবাব-দরবারে এক আবেদনপত্র পাঠান হইল । তাহাতে 
লেখা হইল যে, নবাব-বাহাছরের অভিপ্রায় কি তাহ! 
জানিতে পারিলে, তিনি যাহা বলিবেন, ইংরাজেরা তাহাই 
করিবেন। যথাকালে নবাব-দরবার হইতে উত্তর আসিল» 

“কলিকাতার দুর্গপ্রাকার ভাঙিয়া ফেল নবাবের তাহাই 
একমাত্র অভিপ্রায় ৷ 

নবাবের অভিপ্রায় শুনিয়া ওয়াটস্-সাহেব শিহরিয়া 
উঠিলেন। তিনি জানিতৈন, কলিকাতার ইংরাজ-দরবার 
কিছুতেই ইহাতে সম্মত হইবেন না। শেষে নিরুপায় হইয়া 
তাহারা সকলে fafa রাজী রাজবল্লভের শরণ লইলেন | 
রাজবল্লভ_ বলিলেন, “ওয়াটস্সাহেব যদি হাতে রুমাল 
বাঁধিরা হীনবেশে নবাব সিরাজদ্দৌলার নিকট উপস্থিত হন, 
তবে আমি একবার চেষ্টা করিয়া দেখিতে পারি |” ওয়াটস্‌- 
সাহেব আর কি করিবেন, তাহাতেই রাজী হইলেন। 

ওয়াটস্-সাহেব দরবারে পৌছিতেই সিরাজদ্দৌল! গর্জন 
করিয়া উঠিলেন।  ওয়াটস্-সাহেব ভয়ে থর্থর্‌ করিয়া 
কাপিতে লাগিলেন। কেহ কেহ ভাবিলেন, আর aH নাই, 
ওয়াটস্-সাহেবকে এইবার হাতীর পায়ের তলায় ফেলিয়া 
পিবিয়া মারা হইবে । সিরাজদ্দৌলা কিন্তু তাহার কিছুই 
করিলেন all তিনি ওয়াটস্-সাহেবকে মুচলেকায় সহি 
করিতে বলিলেন। 

মুচলেকার লেখা হইল যে, কলিকাতার দুর্গপ্রাকার 
ভাঙিয়। ফেলিতে হইবে, বিশ্বামঘাতক কর্মচারী যাহার! 
কলিকাতায় লুকাইয়া আছে তাহাদিগকে বীধিরা আনিয়া 
দিতে হইবে, বিনাশুক্ষে বাণিজ্য করিবার জন্য ইষ্ট ইণ্ডিয়া 
কোম্পানী যে বাঁদশাহাঁ সনদ পাঁইয়াছেন তাহার দোহাই 

fra অন্য লোকেও বিনাশুক্কে বাণিজ্য চালাইয়া রাজ- 
কোষের যে-ক্ষতি করিয়াছে তাহা পুরণ করিতে হইবে, 
আর কলিকাতার জমিদার হল্ওয়েল-সাহেব_ প্রজীগণের 
উপর যে-অত্যাচার করিয়! থাকেন তাহা নিবারণ করিতে 
হইবে। 

মুচলেকা! লেখা নন ওয়াটস্-সাহেব তাহাতে সহি 
করিয়া! প্রাণ বাঁচাইলেন। 

মুচলেকায় ওয়াটস্-সাহেব সহি করিলেন বটে, কিন্ত 
কলিকাতার ইংরাজ-দরবার তাহার একটি ase মানিয়া 
চলিলেন না। ইংরাজের স্পর্ধা সিরাজের আর AD হইল না; 
তিনি আবার সৈন্য সাজাইবার আদেশ দিলেন। বিরাট 
নবাব-বাহিনী আবার সাজিয়া দীড়াইল। পাছে সিরাজের 
অনুপস্থিতির সুযোগে কুচক্রিগণ সওকতজঙকে সিংহাসনে 
বসাইফ়া তাহার সর্বনাশ করে, এই ভয়ে ধাহার যাহার প্রতি 
তাহার সন্দেহ ছিল তাহাদের সকলকেই তিনি সঙ্গে লইলেন। 
রাজবল্লভ, জগৎশেঠ, মীর জাফর, মানিকটাঁদ প্রভৃতি 
কাহাকেও রাজধানীতে রাখিয়া গেলেন না। কেবল মোহন- 
লাল রাজধানী রক্ষার জন্য রহিলেন। | 

১৮ জুন প্রাতে কলিকাতার উত্তরে নবাবী কামান গর্জন 
| করিয়া উঠিল গুড়. ম-_গুড়ম_গুম্_ম্ূসম্ূম্‌। ইংরাজের 
বুক ভয়ে কাপিয়া উঠি । তথাপি তাহারা সাহস করিয়া 
কামানে আগুন দিলেন। অমনি ইংরাজের কামান গঞ্জিয়া 

উঠিল__ছড়ম_ছড়ম_ত্রম্বম্বম্বম্। সমস্ত দিন 
ধরিয়া অবিশ্রান্ত গোলা ছুটিল। নবাবী ফৌজ একপাঁও 
অগ্রসর হইতে পাঁরিল না। 

পরদিন সকাল হইতেই উত্তরে নবাবী কামান নীরব 
হইয়া গেল; সঙ্গে সঙ্গেই পূর্ব এরং দক্ষিণ দিক হইতে হু-হু 
করিয়া জলন্ত গোলা ছুটিয়া আসিতে লীগিল। ইংরাজেরা 
তাড়াতাড়ি আনিয়া, তোপমঞ্চে উঠিতে লাগিলেন। কিন্তু 
দেখিতে দেখিতে সহসা তিনদিক হইতে নবাবী ফৌজ 
ইংরাজের তিনটি তোপমঞ্চই আক্রমণ করিল। আর নগর 
রক্ষার উপায় রহিল না । ইংরাজেরা তোপমঞ্চ ছাড়িয়া 
দুর্গমধ্যে আশ্রয় লইলেন। নবাব-সৈন্য ইংরাঁজের তোপমঞ্চ 
দখল করিয়া ইংরাজের কামানেই ইংরাজদিগকে ধ্বংস 
করিতে লাগিল। নবাবী-ফৌজের বীরপদভরে সমস্ত 
কলিকাতা টলমল করিতে লাগিল । এদিকে ইংরাঁজের দুর্গে 
তুমুল হাহাকার উঠিল। 

দেখিতে দেখিতে পুবের স্থর্য পশ্চিমে ডুবিল। ক্রমে 
সন্ধ্যার অন্ধকার ঘন হইয়া আসিল। : 

gia গঙ্গার ঘাটে কতকগুলি ছোট ছোট ডিঙি ও 
একখানি জাহাজ বাঁধা ছিল সন্ধ্যার অন্ধকার ঘনাইর়া 
আসিতেই ইংরাজের! অনেকেই চুপি চুপি ছুর্গের'ভিতর হইতে 
বাহির zeal জাহাজে চাপিয়া পলায়ন করিলেন। 

২০ জুন সহস্র সহস্ৰ নবাব-সেন৷ দুর্গমূলে আসিয়া সমবেত 

হইতে আরন্ত করিল। ছুর্গমধ্যে re -কলরব, মহা-ছুটাছুটি 
আরন্ত হইল। সহসা কে পশ্চিম দিকের দুর্গার খুলিয়! 
ফেলিল। দ্বার খোল! পাইয়া প্রবল জলস্রোতের মত নরাব- 
সেনা হু-হু করিয়া ছুর্গমধ্যে ঢুকিয়। পড়িল। দুর্গের সকলেই 
বন্দী হইল। ইংরাজ-ছুর্গের উন্নত প্রাকারে সিরাজদ্দৌলার 
বিজয় পতাঁক। সগৌরবে উড়াইয়া দেওয়া হইল | 

বিকাল পাঁচটার সময় পাত্রমিত্রগণকে সঙ্গে করিয়া নবাব 
সিরাজদ্দৌলা কলিকাতার দুর্গে পদার্পণ করিলেন। দুর্গ জয় 
হইল। সমস্ত কলিকাতা নবাবের অধিকারে আসিল । 
সিরাজদ্দৌলা কলিকাতার নাম পরিবর্তন করিয়া আলিনগর 
নাম রাখিলেন। আজিও আলিপুর নামে তাহার কিছু 
পরিচয় রহিয়। গিয়াছে। 

নবাব আর বেশী দিন কলিকাতায় রহিলেন না । মহারাজ 
মানিকঠাদের হাতে কলিকাতার শীসনভার দিয়া ২ জ্বলাই 
সৈন্য-সামন্ত লইয়া নবাব রাজধানীর দিকে রওনা হইলেন। 

এদিকে মোহনলাল শুনিলেন, নবাব রণজয় করিয়া 
মহাসমারোহে রাজধানীতে ফিরিতেছেন। তিনি সমস্ত 
মুশিদাবাদ জুড়িয়া বিরাট উৎসবের আয়োজন করিয়া, ফলে- 
ফুলে-পাঁতায় নগর-তো।রণ সাঁজাইয়া নবাবের আগমন প্রতীক্ষা! 
করিতে লাগিলেন। 

১১ জুলাই নবাব সিরাজদ্দৌলা সৈন্য-সামন্ত লইয়া! 
সগৌরবে রাজধানীতে ফিরিলেন। সমস্ত মুর্শিদাবাদে 
মহাসমারোহে বিজয়োৎসব আর্ত হইল। দিকে দিকে 
আনন্দ-কোলাহল, ঘরে ঘরে নাচ-গান। ঘন ঘন কামান 
গর্জনে সমস্ত শহর থাকিয়া থাকিয়া কাপিয়া উঠিতে লাগিল। 
সাতদিন সাতরাত্রি ধরিয়া উৎসব চলিল | 

উৎসব শেষ হইলে নবাব সিরাজদ্দৌলা। নিশ্চিন্ত হইয়া 
রাঁজকার্ষে মন দিবার আয়োজন, করিলেন। এমন সময়ে 
সহসা সংবাদ আসিল, পুর্ধিয়ার নবাব সওকতজঙ্গ সসৈন্যে 
মুশিদাবাদ আক্রমণ করিতে আসিতেছেন। শুধু তাই নয়, 
দিল্লীর বাদৃশাও বহুদিন রাজকর না পাইয়া তাহার পুত্রকে 
বাংলা-বিহার-উড়িষ্যার ন্ুবাদার নিযুক্ত করিয়াছেন । 
শাহাজাদাও বহু সৈন্য-সামন্ত লইয়া মুণিদাবাদের দিকে 
অগ্রসর হইতেছেন। 

সিরাজদ্দৌলা৷ দেখিলেন-__সর্বনাশ ! তিনি তাহার 
প্রধান মন্ত্রী মোহনলালকে ডাকিয়া পরামর্শ করিতে বসিলেন 
_ উপায় fe fe করা যায়? তাহার! দুইজনেই বুঝিয়া- 
ছিলেন যে, এ-সমস্তই তাহাদের বিশ্বাসঘাতক কর্মচারিগণের 
ষড়যন্ত্রে হইতেছে। 

মোহনলাল বলিলেন, “জীহাপনা, শীহাজাদ। আসিয়া 
পৌঁছিবার পূর্বেই মণকতজঙ্গকে দমন করিতে হইবে । তাহ! 

না হইলে, যদি সওকতজঙ্গ আর শাহাজাদা একসঙ্গে 
মুরিদাবাদ আক্রমণ করেন, তবে সিংহাসন রক্ষা করা সুকঠিন 
হইবে |” 

নবাব বলিলেন, “ঠিক কথা। কিন্তু সওকতজঙ্গ আমার 
আত্মীয়। বিনাযুদ্ধে যদি সে আমার বশ্যতা স্বীকার করে, 
তবে আর আমার যুদ্ধ করিবার ইচ্ছা নাই» 

মোহনলাল জিজ্ঞাসা করিলেন, “কেমন করিয়া তাহা 
সম্ভব হইবে ?” 

সিরাজদ্দৌলা৷ বলিলেন, “পুর্ণিয়া প্রদেশে বীরনগরে এক- 
জন ফৌজদার থাকিত। এখন সে-পদটি খালি রহিয়াছে। 
রাসবিহারী নামে একব্যক্তিকে আমি সেখানকার ফৌজদার 
নিযুক্ত করিয়া সওকতজঙ্গকে লিখিয়া পাঠাইতেছি। যদি 
বওকতজঙ্গ তাহাতে কোন আপত্তি না করে তবে বুঝিব যে, 
সে আমার বশ্যতা স্বীকার করিয়াছে। তাহা হইলে আর 
আমাদের যুদ্ধ করিবার দরকার হইবে al |” 

মোহনলাল বুঝিলেন_-এ-কৌশল মন্দ নয়। তিনি 
বলিলেন, “তবে তাহাই হোক ৷” 

রাঁসবিহারী নবাবের পত্র লইয়। পুর্ণিয়া গেলেন। 
সওকতজঙ্গ নবাবের পত্র পড়িয়া রাগে একেবারে অগ্নিশর্মা 
হইলেন। তিনি রাসবিহারীকে দুর করিয়া তাড়াইয়া দিলেন। 
তারপর সিরাজদ্দৌলাকে একখানা পত্র লিখিয়া পাঠাইলেন 
_আমি বাঁদশাহী সনদ পাইয়া বাংলা-বিহার-উড়িষ্যার 

নবাব হইয়াছি। তুমি আমার পরম আত্মীয়, তাই তোমার 
প্রাণৰধ করিতে আমার ইচ্ছা নাই। বরং তুমি যাহাতে 
খাইতে পরিতে পাও, আমি তাহার বাবস্থা করিয়া দিব; 
অতএব যত AE পার প্রাণ লইয়া পলাইয়া যাও, আমি বাধা 
দিবনা। কিন্তু সাবধান! রাজকোষের একটি পয়সাতেও 
হাত দিও A) যত শীঘ্র পার উত্তর পাঠাইও। আর সময় 
নাই। আমার ঘোড়া তৈরী ৷ আমিও রেকাবে পা তুলিয়াছি। 
তোমার উত্তর পাইতে যাহা কিছু বিলম্ব |” 
পত্র পড়িয়া সিরাজদ্দৌল! বুঝিলেন, সোজা! কথায় কাজ 
হাসিল হইবে নাঁ। তিনি তখনই দরবারে বমিলেন। 
দেওয়ান রাজবল্লভ, সিপাহশীলার মীর জাফর, কোষাধ্যক্ষ 
জগৎশেঠ, সেনাপতি মীর মদন, প্রধান মন্ত্রী মোহনলাল 
প্রভৃতি সভা আলো! করিয়া বসিলেন। মাঝখানে মণি- 
মানিক্য-মোড়া প্রকাণ্ড সোনার মস্নদে হীরা-মোতির ঝাঁলর- 
দেওয়া রাজছত্রের তলে স্বয়ং নবাব সিরাজদ্দৌল।। সভা 
আরম্ভ হইল। সওকতজঙ্গের উদ্ধত পত্রের কথা তিনি 
সকলকে বলিলেন। তাহার আশা ছিল যে, ইহার পর আর 
কেহ যুদ্ধের কথায় বাধা দিবেন না। কিন্তু তাহা! হইল না। 
কথা উঠিতেই কুচক্রিদল ei করিয়া উঠিলেন। জগৎশেঠ 
col সকলের আগে উঠিয়া দাড়াইয়া বলিলেন, “দিল্লীর 
-*বাদশাই বাংলা-বিহার-উভ্ভিষ্যার হর্তাকর্তা । ভাহারই সনন্দ- 
বলে বাংলার নবাব শাসনকার্ চালাইয়া' থাকেন। সিরাজ- 

দেদৌলার সনন্দ নাই, কিন্তু সওকতজজ সনন্দ পাইয়াছেন।, 
অতএব কে রাজা আর কে প্রজা এখন তাহার মীমাংস। 
হইতে পাঁরে al |” 

জগৎশেঠের কথায় সিরাজদ্দৌলার আপাদমস্তক জ্বলিয়া 
উঠিল। তিনি তখনই তাহাকে বন্দী করিবার আদেশ দিয়! 
সভা ভঙ্গ করিলেন। মীর জাফর অমনি সকলের সাম্নেই 
তলোয়ার ছু ইয়া প্রতিজ্ঞা করিলেন যে, আর তিনি কখনও, 
সিরাজন্দৌলার জন্য তলোয়ার ধরিবেন না। সিরাজদ্দৌলা 
দেখিলেন, তাহার রাজধানীতেই বুঝিবা বিদ্রোহ আরম্ভ হইয়া 
যায়। কাজেই বাধ্য হইয়া তিনি জগংশেঠকে ছাড়িয়। 
দিলেন | 

সিরাজদ্দোলা আর তাহার কর্মচারিগণের কথায় কান 
দিলেন না। নিজেই ঠিক করিলেন, পূর্ব পশ্চিম ও দক্ষিণ 
এই তিন দিক দিয়া তিনি সওকতজঙ্গকে আক্রমণ করিবেন। 
উত্তরে আকাশ-ছেখওয়া হিমালয়__সেদিকে আক্রমণেরও 
সুবিধা নাই, পলায়নেরও সুবিধা নাই। নবাব তাহার সৈম্তা- 
দলকে তিন ভাগে ভাগ করিলেন। এক ভাগ নিজে লইয়া 
রাজমহলের পথে ধাবিত হইলেন। এই ভাগে মীর জাফর 
খীকে সেনাপতি করিয়া তাহাকে নিজের চোখে চোখে 
রাখিলেন। এক ভাগকে রাজা বামনারায়ণের নেতৃত্বে 
পাটনা হইতে সওকতজঙ্গকে পশ্চিম দিকে আক্রমণ করিয়া *' 
পরে শাহাজাদার গতিহরাধ করিতে আদেশ করিলেন। আর 

এক ভাগকে মহারাজ মোহনলালের নায়কতাঁয় জলঙ্গী বহিয়া, 
পদ্মা পার হইয়া পূর্ণিয়া আক্রমণের ভার দিলেন | তিন দিক 
হইতে তিন দল সৈন্য ঘোড়ার খুরে et উড়াইয়া, আকাশ 
অন্ধকার করিয়। ঝড়ের বেগে ছুটিয়া চলিল। 

এই খবর পুর্ণিয়ায় পৌছিল। সওকতজঙ্গও অমনি 
ভাহার সৈন্তসামন্ত সাজাইয়া, gat com বাজাইয়া, 
মহাসমারোহ করিয়া নারায়ণগঞ্জে আসিয়া ছাউনি ফেলিলেন। 
ই সওকতজঙ্গ যেখানে সৈন্য সাজাইলেন তাহার সন্মুখে প্রকাণ্ড 
জলাভূমি। সেই জলাভূমি পার হইয়া সওকতজঙ্গকে 
আক্রমণ করিবার মত একটি সরু পথ। সেই পথের মুখে 
কয়েকটি কামান পাতিয়া সামান্য কয়েকজন গোলন্দাজ সৈন্য 
রাখিলে শক্র-সৈন্যের! আর সে-পথে অগ্রসর হইয়া আক্রমণ 
করিতে পারিত না । কিন্তু তাহা করা হইল না। 

সওকতজঙ্গ যখন যুদ্ধক্ষেত্রে আসিয়া দাড়াইলেন তখন 
মোহনলাল আর মীর জাফর সসৈন্যে মার মার করিয়া 
সম্মুখের দিকে অগ্রসর হইতে লাগিলেন। কেহই তাহাদের 
বাধা দিল না। তাহারা একেবারে জলাভূমির সম্মুখে 
আসিয়া পড়িলেন। মোহনলাল সেখান হইতে তাহার 
সৈন্যগণকে আদেশ দিলেন, “দাগৌ কামান 1” 

ভীম কলরবে মোহনলালের কামানশ্রেণী গর্জন করিয়া 
‘shai কিন্ত অধিকাংশ গোলাই অর্ধপথে জলাভূমির জলে 
পড়িয়া নিবিয়া যাইতে লাগিল। কেবল যে ছুই-একটি 

গোলা যাইয়া সওকতজঙ্গের সেনানিবাসে পড়িল তাহাতেই 
তাহারা ছত্রভঙ্গ হইয়া গেল। সওকতভঙ্গ হতবুদ্ধি হইলেন | 
ব্যাপার দেখিয়া সওকতজঙ্গের একজন বুড়া সেনাপতি 
আসিয়া হাতজোড় করিয়া বলিলেন, “a tetra, 
এ কেমন যুদ্ধ? আমরা দাক্ষিণাত্যে নিজাম-উল্-মুক্ষের 
অধীনে অনেক যুদ্ধ করিয়াছি, কিন্ত এমন যুদ্ধ তো কখনও 
দেখি নাই। যাহার যাহা ইচ্ছা সে তাহাই করিতেছে। যে 
যে-দিকে পারিতেছে সে সেই দিকে পলাইতেছে। এমন 
করিয়া আর কতক্ষণ শক্রসৈন্যের গতিরোধ করিবেন? 
গোলন্দাজ সৈন্যদিগকে সম্মুখে সাজাইয়া, তাহার পরে 
অশ্বারোহীদিগকে রাখিয়া! অগ্রসর হইবার আদেশ দিন ।* 

“কি, এতবড় স্পর্ধা যে আমাকে উপদেশ দেয় re 
সওকতজঙ্গ রাগিয়া আগুন হইলেন। তিনি গর্জন করিয়া 
উঠিলেন, “যাও, যাও__আমাকে আর যুদ্ধ শিখাইতে হইবে 
Tl নিজাম-উল্-মুক্ষ, গাধা_তাই সে তোমাদের মত 
লোকের কথা শুনিয়া যুদ্ধ করিত। আমি এই বয়সে এমন 
তিনশ’ লড়াই করিয়াছি, আর আজ তুমি আসিয়াছ আমাকে 
উপদেশ দিতে 1” 

বুড়া সেনাপতি আর কি করিবেন-_তাড়াতাড়ি সেলাম 
ঠৃকিয়া সরিয়! পড়িলেন। 

ব্যামসুন্দর নামে একজন বাঙালী হিন্দু সেনাপতি সেখানে 
দাড়াইয়া ছিলেন। “তিনি আর অপেক্ষা করিলেন All 

তাড়াতাড়ি সম্মুখের পদাতিক পৈন্তগণকে পিছনে সরাইয়। 
দিয়া নিজেই কামান লইয়া অগ্রসর হইলেন । সহসা 
ক্যামনুন্দরের কামান গর্জন we উঠিল__গুড়ুম_- 
VIASAT | 

ওপারে মোহনলাল স্তম্ভিত হইয়া ঘোড়ার রাশ টানিয়া 
খরিলেন ।_-এ আবার কাহার কামান গর্জন ! 

স্যামস্ুন্দরের বীরত্ব দেখিয়া সওকতজঙ্গের ভারি স্ফুত্তি 
zea তিনি অশ্বারোহী সৈম্যদলকে আদেশ দিলেন 
“অগ্রসর হইয়া আক্রমণ কর।৮ 

শেনাপতিগণ বলিলেন, “জনাব, এখন অগ্রসর হইলেই 
ছুই দলের গোলার ঘায়ে আমাদিগকে মাঝখানে দীড়াইয়া 
মরিতে হইবে |” 

সওকতজঙ্গ রাগিয়া উঠিলেন। তিনি চোখ রাডাইয়া * 
বলিলেন, “দেখ দেখি, হিন্দু শ্যামস্ুন্দর কেমন লড়াই 
করিতেছে--সে মরিল না, আর মুসলমান বীরপুরুষ তোমরা, 
লড়াই করিলেই মরিয়া যাইবে !_-যত সব কাপুরুষ |” 

সেনাঁপতিগণ সে-তিরস্কার সহ করিতে পারিলেন 
al) তাহারা পলকমধ্যে অশ্বীরোহণ করিয়া দ্রুত যুদ্ধে 
চলিলেন। 

সওকতজঙ্গ ভাবিলেন, আর কি, সেনাপতির! যেরূপ 
তেজে অগ্রসর হইলেন তাহাতে যুদ্ধ তো জয় হইবেই। তবে 
আর মিছামিছি যুদ্ধক্ষেত্রে দাড়াইয়! থাকিবার দরকার কি? 

=_তিনি শিবিরে কিরিয়া নাচুনীদের ডাকিয়া আদেশ দিলেন, 
“নাচ, গাঁও, স্কুতি কর |” 

নাচ-গান আরম্ভ হইল। সওকতজঙ্গ মদ খাইতে 
খাইতে অজ্ঞান হইয়া পড়িলেন। 

এদিকে সওকতজঙ্কের অশ্বারোহী সৈন্যদল অগ্রসর 
হইতেই মোহনলাল ভীমবিক্রমে তাহাদিগকে আক্রমণ 
করিলেন। শ্যামন্ুন্দর আর মোহনলালের গোলার ঘায়ে 
মাঝখানে দীড়াইয়া তাহারা মরিতে লাগিল। দেখিতে 
দেখিতে জলাভূমির জল লালে লাল হইঝা গেল। 
বাকী সৈন্যদল যে যেখানে পারিল পলাইতে লাগিল। 
অন্যান্য সেনাপতিরা দেখিলেন, অবস্থা বড় খারাপ; তাই 
তাহারা সৈন্তগণকে উৎসাহ দিবার জন্য সওকতজঙ্গকে 
* খুঁজিতে লাগিলেন । কিন্ত তিনি তখন যুদ্ধক্ষেত্ৰ ছাড়িয়া 

শিবিরে গিয়াছেন। সেনাপতিরা সেখানে গিয়া দেখিলেন, 
নাচ-গান চলিতেছে-_-আর সওকতজঙ্ক অচেতন অবস্থায় 
পড়িয়া আছেন। তাহারা সেই অবস্থাতেই সওকতজঙ্গকে 
বাহিরে আনিয়া হাতীর পিঠের হাওদায় বসাইয়া দিলেন । 
সেনাপতির৷ ভাবিয়াছিলেন, সৈন্যগণ হয় তো সওকতজঙ্গকে 
দেখিয়া আবার দ্বিগুণ তেজে লড়াই করিবে। কিন্তু তাহ! 
হইল না। সৈন্যের! সওকতজঙ্গকে দেখিয়া আর উৎসাহিত 


হইল না, যে যেমন পলাইতেছিল তেমনি পলাইতে 
লাগিল। 


৪৩ 


J 


পলাশীর মোহনলাল 


হঠাৎ মোহনলালেই একটি গোলা আসিয়া সওকতজঙ্গের . 
মাথার উপরে ফাটিয়া পড়িল । সওকতজঙ্গ হাঁওদীর উপর 
সেই যে লুটাইয়া পড়িলেন আর উঠিলেন না। সব 
ফুরাইল। 

মোহনলাল বীরদর্পে রণজয় করিয়া পু্ণিয়া অধিকার 
করিলেন। সিরাজদ্দৌলা পুণিয়ার রাজকোষ হস্তগত 
করিলেন। তারপর দুইজনে দেখা হইল। সিরাজদদৌলা 
বলিলেন, “মোহনলাল, তোমার বীরত্ব দেখিয়া আমি বড়ই 
সন্তুষ্ট হইয়াছি। এই পুর্ণিয়ার শীসনভার পুরস্কারম্বরূপ 

" তোমার হস্তে ন্যস্ত করিলাম |” 

মোহনলাল জসম্ভ্রমে কুণিশ ও তলোয়ার স্পর্শ করিয়া 
বলিলেন, “জীহাপনার জন্যই আমার এ-তলোয়ার চির- 
উৎসগীকৃত রহিল |” 


॥৬॥. ও 


এদিকে নবাব যখন পূর্ণিয়ার যুদ্ধ লইয়া ব্যস্ত, ইংরাজেরা 
আবার তখন নবাবের কর্মচারিগণের সহিত গোপনে গোপনে 
Wag চালাইতে লাগিলেন। মান্দ্রাজের ইংরাজ-দরবার 
তখন কলিকাতার ইংরাজগণকে সাহায্য করিবার জন্য 
কয়েকদল সৈন্য সঙ্গে দিয়া কর্ণেল ক্লাইব ও কর্ণেল ওয়াটুসন 
নামক দুইজন সেনাপতিকে পাঠাইয়া দিলেন। তাহারা 
যথাসময়ে আসিয়া পৌছিলেন। নবাবের সহিত যুদ্ধ ও 
কলহ করিয়া ইংরাজদের ব্যবসা-বাণিজ্যের তখন বড়ই 
ক্ষতি হইতেছিল। সুতরাং বাংলাদেশের ইংরাজেরা সেই 
সময় নবাবের সহিত সন্ধি করিবার চেষ্টা করিতেছিলেন। 
নবাবেরও ইংরাজদের সহিত অনর্থক বিবাদ করার ইচ্ছা 
কোনদিনই ছিল না। তাই সন্ধি করিতে তাহারও কোন 
অমত ছিল না। কিন্তু ক্লাইব ও ওয়াটসন আসিয়াই যত 
গোলবোগ বাধাইলেন। 

ক্লাইব আর ওয়াটসন আসিয়া দেখিলেন, কলিকাতা 
একরূপ অরক্ষিত। দুর্গ রক্ষার জন্য যে-সব কামান সাজান 
রহিয়াছে তাহার অধিকাংশই অকর্মশ্য। কলিকাতা রক্ষার 
প্রতি মানিকটাদেরও সেরূপ নজর নাই। তাহারা কলিকাতা 
আক্রমণের জন্য সসৈন্যে অগ্রসর হইলেন। মানিকটাদের 
নিকট সে-খবর পৌছিল। তিনি বুঝিলেন, বিনাযুদ্ধে 
কলিকাতা! ইংরাজের হাতে ছাড়িয়া দিলে নবাবের কাছে 

তাহার রক্ষা থাকিবে ’না। তাই তিনিও ঢাল-তলোয়ার 
বীধিয়া সৈন্য-সামন্ত লইয়া অগ্রসর হইলেন। - 

কলিকাঁতার কিছুদুরে বজবজের নিকটে উভয় দলে দেখা 
হইল। কিন্ত যুদ্ধ হইল না ইংরাজের! ছুই-চারিটি গোলা 
ছু'ড়িতেই মানিকাদ বজবজ ছাড়িয়া, কলিকাতা ফেলিয়া 
সদলবলে মু্িদাবাদ অভিমুখে পলায়ন করিলেন। ক্লাইব 
বিনাবাধায় কলিকাতা অধিকার করিলেন। কলিকাতা 
অধিকার করিয়াই ইংরাজেরা হুগলী লুট করিলেন। তাহারা 
হঠাৎ কলিকাতা জয় ও হুগলী লুট করায় নবাব যারপরনাই 
ক্রুদ্ধ হইলেন। 

নবাবের বিশ্রাম করিবার অবসর মিলিল নাঁ। আবার 
তিনি ফৌজ সাজাইয়া যুদ্ধযাত্রা করিলেন। নবাব সিরাজদ্দৌল! 
বীরপুরুব হইলেও বিশেষ শান্তিপ্রিয় ছিলেন। তাই তিনি 
যুদ্ধযাত্র। করিয়াও ওয়াট্সন-সাহেবকে লিখিয়া পাঠাইলেন, 
“তোমরা হুগলী লুটপাট করিয়াছ__-আমার প্রজাগণের সহিত 
যুদ্ধ করিয়াছ__ইহা৷ নিশ্চয়ই সওদাগরের উপযুক্ত কাজ হয় 
নাই। তোমাদের ব্যবহারে আমাকে বাধ্য হইয়! মুশিদাবাদ 
ত্যাগ করিয়া হুগলীর নিকটে আসিতে হইয়াছে। আমি 
সসৈন্যে নদী পার হইতেছি ; আমার সেনাদলের এক ভাগ 
‘তোমাদের শিবিরাভিমুখে ছুটিয়াছে। কিন্ত এখনও যদি 
তোমরা শান্তিপ্রিয় বণিকের মত আমার রাজ্যে বাণিজ্য 
করিতে চাও এবং আর যদি কখনও শান্তিভঙ্গ না কর, তাহা 

হইলে এখনও আমি তোমাদের সহিত সন্ধি করিতে প্রস্তুত 
আছি 1” 

বিলাত হইতে সে-সময়ে আবার খবর আসিয়াছিল যে, : 
ইউরোপে পুনরায়. ইংরাজে ও ফরাসীতে লড়াই বাধিয়াছে 
তখনকার দিনে এদেশে ফরাসীরা বীরত্বে ও সাহসে ইংরাজের 
অপেক্ষা শ্রেষ্ঠ ছিলেন। তাই ইংরাজেরা ফরাসীর ভয়ে 
তাড়াতাড়ি নবাবের: সহিত সন্ধি করিবায় জন্য ব্যস্ত হইয়া 
উঠিলেন। 

সিরাজদ্দৌলা কলিকাতায় আসিয়া ছাউনি ফেলিলেন। 
সন্ধির দিন স্থির হইয়া গেল। 

বডযন্ত্রকারিগণ দেখিলেন, সব বুঝি ফীসিয়া যায়! 
রাজবল্লভের আর আশা-ভরসা নাই, সওকতজঙ্গও আর 
বাচিয়া নাই-এখন একমাত্র ভরসা ইংরাজদের উপর | 
সেই ইংরাজেরাই যদি এখন নবাবের সহিত সন্ধি করিয়া 
বন্ধুত্ব করে, তবে আর কাহার মুখ চাহিয়া থাকা যায়? 
তাই বড়যন্ত্রকারীরা যাহাতে সন্ধি না হয়, প্রাণপণে সেই 
চেষ্টা করিতে লাগিলেন। কিন্তু কিছুতেই কিছু হইল at 
ইংরাজদের সহিত সিরাজদ্দৌলার সন্ধি হইয়া গেল। 
সন্ধি শেষ করিয়া নবাব রাজধানীর দিকে ফিরিলেন। 

অগ্রদ্বীপে পৌছিয়াই নবাব খবর পাইলেন যে, ইংরাজেরা; 
চন্দননগরের ফরাসীদিগকে আক্রমণ করিবার আয়োজন 
করিতেছেন। খবর "পাইয়াই তিনি ওয়াট্সন-সাহেবকে 


88 


পলাশীর মোহনলাল 
লিখিয়া পাঠাইলেন_-“এই সেদিন তোমরা ঈশ্বরের নামে, 
যীশু wea নামে শপথ করিয়া সন্ধি করিয়াছ ca, আমার 
রাজ্যে আর কোনদিন শীস্তিভঙ্গ করিবে না। “কিন্তু ইহারই 
মধ্যে আবার ফরাসীদিগকে আক্রমণ করিতে চাহিতেছ 
কেন? তোমরাও যেমন আমার আশ্রিত বণিক, ফরাসীরাও 
তেমনি আমার. আশ্রিত বণিক তোমরা যদি সন্ধি করিয়া 
ফরাসীদ্দিগকে আক্রমণ কর, তাহা হইলে আশ্রিত রক্ষার 
জন্য বাধ্য হইয়া আমাকে তাহাদের পক্ষ অবলম্বন করিতে 
হইবে |” 
শুধু পত্র লিখিযাই নবাব নিশ্চিন্ত রহিলেন না। 
প্রজারক্ষার জন্য মহারাজ নন্দকুমারের অধীনে হুগলী, অগ্রদ্ধীপ 
ও পলাশীতে সেনাসমাবেশ করিয়া তিনি মুর্শিদাবাদে 
ফিরিলেন। 
ইংরাজেরা কিন্তু নবাবের কথা ata করিলেন না। 
তাহারা ঠিক করিলেন যে, চন্দননগরের ফরাসীদিগকে ধ্বংস 
করিয়া Stata মুগ্সিদাবাদ আক্রমণ করিবেন। সব ঠিকঠাক 
করিয়া ইংরাজেরা মহারাজ নন্দকুমারকে অনেক টাকা ঘুষ 
দিলেন। ঘুষ খাইয়া মহারাজ নন্দকুমার wal বাজাইয়া, 
ছাউনি উঠাইয়। দূরে সরিয়া পড়িলেন। ক্লাইব সুযোগ 
‘দেখিয়া চন্দননগর আক্রমণ করিলেন।  ইংরাজে-ফরাসীতে 
‘ভয়ঙ্কর লড়াই হইল। ফরাসীরা প্রাণপণে চেষ্টা করিলেন, 
কিন্ত জিতিতে পারিলেন না । তাহারা পরাজিত হইয়া 

মুগ্রিদাবাদে আসিয়া নবাবের নিকট কীদিরা পড়িলেন॥, 
নবাব তাহাদিগকে কাশিমবাজারে আশ্রয় দিলেন | 
ইংরাজেরা তর্জন-গর্জন করিয়া! নবাবকে পত্র লিখিলেন,, 
‘এখনই পলায়িত ফরাসীগণকে বীধিয়া আমাদের নিকট: 
পাঠান হোক’ নবাব কিন্তু আশ্রিতকে ত্যাগ করিতে সম্মত 
হইলেন all ইংরাজেরা তখন সিরাঁজদ্বৌলার সেনাপতি 
ইয়ার লতিফ খাঁ, মীর জাফর খাঁ, রায় ছুলভ, মহারাজ 
মানিকটাঁদ, জগৎশেঠ, উমিটাঁদ, রাঁজবল্পভ প্রভৃতির সহিত 
ষড়যন্ত্র করিতেছিলেন। ছুই দলে গোপনে গোপনে এক' 
সন্ধি হইল। ঠিক হইল যে, সিরাজদ্দৌলাকে পরাজিত 
করিয়া মীর জাফরকে নবাব কর! হইবে । আর মীর জাফর 
নবাব হইয়া সকলকে অনেক টাকা দিয়! সন্তুষ্ট করিবেন। 
সিরাজদ্বৌলা সে গুপ্ত সন্ধির কথা৷ জানিতে পারিয়া। 
ভাঁবিলেন, এখনই মীর জীকরকে বন্দী করা উচিত। কিন্ত 
মীর জাফরের প্রাসাঁদ নুরক্ষিত-_সেখানে তাহার গোলাগুলি, 
সৈন্য-সামন্তের অভাব নাই । কাঁজেই মীর জীফরকে বন্দী 
করিতে গেলে এখনই একটা হাঙ্গীমী বীধিবে। অতএব 
তাহাতে কাঁজ নাই। তাহার চেয়ে বরং মীর জাঁফরকে: 
নিজের দলে আনিবার চেষ্টা কর! যাক | নবাব মীর জাকরকে 


ডাকিয়া পাঠীইলেন । মীর জাঁফরের কিন্তু নবাবের নিকটে. 
আসিতে সাহসে কুলাইল না_-তিনি আসিলেন না। অগত্যা? 
নবাব নিজেই তাঞ্জামে চাপিয়া মীর জাফরের বাড়ীর; 

সদর দরজায় উপস্থিত হইলেন। মীর জাফর আর লুকাইয়া 
থাকিতে পারিলেন না। তিনি তাড়াতাড়ি বাহিরে আসিয়া, 
নবাবকে তাঞ্জাম হইতে নামাইয়া, সসম্মানে ভিতরে আনিয়া 
বসাইলেন। 

সিরাজদ্দৌল! মীর জাফরকে fate মিষ্টি অনেক তিরস্কার 
করিলেন। মীর জাফর কোন কথাই ।অস্বীকার করিতে 
পারিলেন না। তখন মীর জাফর মুসলমানদিগের পবিত্র 
ধর্মগ্রন্থ কোরাণ স্পর্শ করিয়া অন্নদাতা নবাবের পদতলে 
বসিয়া প্রতিজ্ঞা করিলেন, “ঈশ্বরের নামে, পয়গন্বরের নামে 
শপথ করিতেছি ca, যতদিন বাঁচিয়া থাকিব ততদিন 
মুসলমানের সিংহাসন প্রাণ দিয়াও রক্ষা করিব। ফিরিঙ্গীর 
সহায়তা আর কখনও করিব না।৮ 

সিরাজন্দৌল! খুশী হইয়া প্রাসাদে ফিরিলেন। তাহার 
আশা হইল, মীর জাফর যখন কোরাণ Sai প্রতিজ্ঞা 
করিয়াছেন যে, তিনি আঁর কখনও সহায়তা 
করিবেন না, তখন আর ইংরাজদের নিস্তার নাই। তিনি, 
আদেশ দিলেন-__“সাজাও বাহিনী |” 

বিরাট বাহিনী সাজিয়া দাড়াইল। নবাব যুদ্ধযাত্রা 
করিলেন। তাহার সঙ্গে চলিলেন মীর জাফর, ইয়ার লতিফ, 
রায় ছুলভ, রাজবল্লভ, মীর মদন, ফরাসী সেনাপতি face 
আর নবাবের প্রধান মন্ত্রী পীচহাজারী মন্সবদার মহারাজ 
মোহনলাল ৷ মনকরা ছাড়িয়া ভাগীরথী যেখানে ঘোড়ার, 

খুরের মত বাঁকিয়া গিয়াছে, তাহারই তীরে পলাশীর প্রকাণ্ড 
ময়দানে নবাব ছাউনি ফেলিলেন। 

এদিকে মীর জাফর নবাবের নিকটে কোরাণ স্পর্শ 
করিয়া প্রতিজ্ঞা করিলেও লুকাইয়া৷ লুকাইয়া৷ ইংরাঁজদিগকে 
চিঠিপত্র লিখিয়া তাহাদিগকে সাহায্য করিতে লাগিলেন। 
সিরাজন্দৌলা আর তাহা জানিতে পারিলেন না । 

ইংরাজেরা পূর্বেই কাটোয়ার দুর্গ দখল করিয়াছিলেন । 
এখন তাহার! মীর জাফরের উপদেশে ধীরে ধীরে গঙ্গ। পার 
হইয়া পলানীতে আসিয়া উঠিলেন। পলাশীর একধারে 
তখন প্রকাণ্ড একটি আমবাঁগান ছিল। সেই আমবাগানে 
নাকি একলক্ষ আমগাছ ছিল । তাই লোকে তাহাকে বলিত 
লক্ষবাগ। ইংরাজেরা আসিয়া সেই লক্ষবাগের ধারে শিবির 
.ফেলিলেন। 

১৭৫৭ খৃষ্টাব্দ, ২৩ জুন, বৃহস্পতিবার । রাত্রি প্রভাত 
হুইল। গাছে গাছে পাখীর! ঘুম ভাঙিলে মধুরত্বরে গান 
খরিল। ভোরবেলাকার স্লিঞ্ধ বাতাসে ফুলের গন্ধ ভাসিয়! 
আসিতে লাগিল। পুবের আকাশ রাঙা করিয়া মাঠের 
সীমায় wierd দেখা দিলেন। তাহার সোনার আলোয় 
গঙ্গার জল ঝল্মল্‌ করিয়া বহিতে লাগিল । নবাব 
সিরাজদ্দোলা নমাজ শেষ করিয়া বাহিরে আসিয়া! 
দাড়াইলেন। মীর জাফর, ইয়ার লতিফ আর রায় ছুলভ 
আসিয়া নবাবকে কুর্ণিশ করিলেন। নবাব তাহাদিগকে 
লক্ষবাগ ঘেরাও করিতে আদেশ দ্রিলেন। 

তিন দল ফৌজ তিনজন সেনাঁপতির অধীনে লক্ষবাগ 
ঘেরাও করিতে চলিল। ক্লাইব দেখিলেন, বিরাট নবাবী 
পণ্টন তাহাকে সদলবলে ঘিরিয়া মারিবার জন্য ধীরে ধীরে 
অগ্রসর হইতেছে । তিনি বুঝিলেন, এই Gana যদি 
তাহাকে ঘিরিয়া কামানে আগুন দেয়, তবে তাহার 
আর রক্ষা থাকিবে না । পরাজয় তো তাহার হইবেই; কিন্তু 
সেই পরাজয়ের কথা দেশে বহিয়া লইয়া যাইবার জন্য তাহার 
একজন সৈন্যও বাচিয়া থাকিবে কিনা সন্দেহ । 

এদিকে বেল। ৮টার সময় নবাবের আদেশে মীর মদন 
তাঁহার গোলন্দাজ সৈন্য লইয়া কামানে আগুন দিলেন। 
মহারাজ মোহনলাল তাহার অশ্বারোহী সৈন্য লইয়া মীর 

মদনের পাশে আসিয়া 'দাড়াইলেন। ক্লাইবের কামানও 
গঞ্জিয়া উঠিল__গুড়,ম্বগুড়ম্ব গুম্ম্স্স্। সহসা পাখীর 
কঠের গান থামিল, দুরে গ্রামের পথিক চলিতে চলিতে সহসা 
থমকিয়া' দ্বাড়াইল। কামানের ধোঁয়ায় সকালবেলাকার 
পরিষ্কার আকাশ অন্ধকার হইয়া উঠিল | 
প্রায় আধ ঘণ্টা যুদ্ধ চলিল। ক্লাইব দেখিলেন, সর্বনাশ 
_ আর উপায় নাই। তখন তিনি উমিটাদকে ডাকিয়া aot 
বলিয়া তিরস্কার করিতে লাগিলেন । উমিটাদ বলিলেন» 
ব্ষড়যন্ত্রকারীরা কেহই যুদ্ধ করিতেছেন Wi কেবল মীর 
মদন আর মোহনলাল নামক দুইজন বাঙালী সেনাপতি 
লড়াই করিতেছেন। শুধু উহাদিগকে হারাইতে পারিলেই 
অব ঠিক হইয়া যাইবে ৷” 
ক্লাইব দেখিলেন, উহাদিগকে হারানো, বড়ই দুঙ্কর ৷ 
হারাইতে গেলে শেষে নিজেকেই হারিতে হইবে। তিনি 
আর কি করেন-_তাঁড়াতাড়ি তাহার দলবল লইয়া লক্ষবাগের 
ভিতর লুকাইয়! আত্মরক্ষা করিতে লাগিলেন। এদিকে মীর 
মদন আর মোহনলালের গোলা সে! সেঁ! করিয়া তাহাদের 
মাথার উপর দিয়া ছুটিতে লাগিল | মীর মদন, মোহনলাল 
আর সিন্ফ্রে' এই তিনজন বীর সেনাপতি ধীরে ধীরে অগ্রসর 
হইতে লাগিলেন। এই সময়ে মীর জাফর, ইয়ার লতিফ 
আর. রায় দুর্লভ যদি আর একটু অগ্রসর হইয়া কামীনে 
আগুন দিতেন, তাহ! হইলে পলাশীর আমবাগানের মধ্যেই 

সেদিন সদলবলে ক্লাইবকে চির-সমাধি লাভ করিতে হইত । 
কিন্ত তাহা আর হইল নাঁ। কেহই কিছু করিলেন না 
তিনজনেই চুপ করিয়া. দাড়াইয়! রহিলেন। মীর জাফর, 
ইয়ার লতিফ আর রায় ছুর্লভের পয়তাল্লিশ হাজার ফৌজ, 
অথচ সে-দিন তাহাদের একখানা তরবারিও কোষমুক্ত 
হুইল al | 
' হঠাৎ ইংরাজের কামান হইতে একটা গোলা আসিয়া 
মীর মদনের উরুতে লাগিল । মীর মদন আহত 'হইলেন। 
তখন সকলে তাঁহাকে ধরাধরি করিয়া নবাবের শিবিরে 
আনিলেন। নবাবকে দেখিয়া মীর মদন কুর্ণিশ করিয়া 
বলিলেন, “জশীহাপনা, আমার কর্তব্য আমি শেব-করিয়াছি। 
সেনাপতি মোহনলাল আর fare এখনও প্রাণপণে 
লড়িতেছেন। ইংরাজের! পলাইয়া আমবাগানে ঢুকিয়াছে। 
কিন্ত আপনার প্রধান সেনাপতি মীর জাফর পঁয়তাল্লিশ 
হাজার ফৌজ লইয়া সঙের মত দাড়া ইয়! রহিয়াছেন, কিছুই 
করিতেছেন ali আমি চলিলাম-_বিদাঁয় !”_ বীর সেনা- 
পতির শেষ নিশ্বাস অনন্ত বাতাসে মিশিয়। গেল৷ 

মীর মদনের শোকে নবাবের চক্ষু সজল হইল-_ভাহার 
বুক Sita উঠিল। পঁয়তাল্লিশ হাজার ফৌজ ধাহার 
অধীনে সেই প্রধান সেনাপতি মীর জাফর চুপ করিয়া 


দাড়াইয়৷ আছেন-_সর্ধনাঁশ! নবাব Se মীর জীফরকে 
ডাকিয়া পাঠাইলেন। 

মীর জাফরের ভয় হইল, হয় তো .নবাৰ তাহাকে 
এখনই বন্দী করিবেন। কিন্তু উপায় নাই, অগত্যা 
তিনি তাহার পুত্র মীরণ' ও পাত্রমিত্রগণকে সঙ্গে করিয়া 
নবাবের শিবিরে আপিয়া দেখা দিলেন। মীর জাফরকে 
দেখিবামাত্রই নবাব তাহার রাজমুকুট খুলিয়া মীর 
জাফরের সন্মুখে রাখিয়া বলিলেন, “সেনাপতি, এই 
লউন আলিবদাঁর রাজমুকুট--আপনি ভিন্ন এ-মুকুট রক্ষা করে 
এমন আর কেহ নাই। আজ মাতামহ জীবিত নাই, কিন্তু 
আপনি তো আছেন। আজ আপনিই আমার মাতামহের 
শুন্য স্থান পূর্ণ করুন। স্বগত আলিবরদীর পুণ্য নাম স্মরণ 
করিয়া আজ তাহার পবিত্র মুকুট রক্ষা .করুন।৮ 

মীর জাফর অসম্তরমে রাজমুকুটকে কুণিশ করিয়া বুকের 
উপর হাত রাখিয়া বলিলেন, “সে কি কথা জীহাঁপনা ই 
আমর! অবশ্যই শক্রজয় করিব। কিন্তু আজ তো সন্ধা হয়- 
হয়। আজ আর কিছুই হইবে নাঁ। কাল সকালেই আমরা 
ইংরাজদিগকে তোপের মুখে উড়াইয়া দিব।” ॥ 

সিরাজদ্দৌলা বলিলেন, “ইংরাজের! যদি রাত্রিকীলে 
সহসা আমাদের শিবির আক্রমণ করে ?” 

মীর জাফর সগর্বে বুক ফুলাইয়। বলিলেন, “আমরা তবে 
রহিয়াছি কেন জনাব? আপনি শুধু আজিকাঁর মত 
মোহনলালকে যুদ্ধ বন্ধ করিবার হুকুম দিন।” 

নবাব সরল বিশ্বাসে বলিলেন, “তবে তাহাই হোক 1” 

দুপুরে এক পশলা! বৃষ্টি হইয়াছিল। তাহাতে মোহন- 
লালের অনেক বারুদ ভিজিয়া গিয়াছিল। তথাপি তিনি 
ক্ষান্ত হন নাই, প্রাণপণে লড়িতেছিলেন। RIS তাহার 
কামানশ্রেণী গিয়া উঠিতেছিল_ গুড় ম_গুড় ম_গুম্‌ম্‌ম্‌। 
মোঁহনলালের কামান-গর্জনে বাঙালীর শৌর্য, বাঙালীর 
বীর্য, বাঙালীর শক্তি, বাঙালীর ন্যায়পরায়ণতা, বাঙালীর 
Ageia, বাঙালীর দেশপ্রেম পলাশী-প্রান্তরের দিকে দিকে 
ঘোবিত হইতেছিল। বাঙালী সেনাপতি মোহনলাল 
বীরবিক্রমে ইংরাজদিগকে আক্রমণ করিয়াছিলেন। ক্লাইব 
সে-আন্রমণ আর সহ্য করিতে পারিতেছিলেন না। 
ইংরাজদের পরাজয় হয়-হয়। এমন সময়ে সহসা নবাব 
আদেশ করিলেন, “আজিকার মত যুদ্ধ বন্ধ কর ৷” 

বিরক্তিতে মোহনলালের কপালের শির! কুঞ্চিত হইয়া! 
উঠিল। তিনি সসন্ত্রমে বলিয়া পাঠাইলেন, “আর ছুই-চাঁরি 
দণ্ডের মধ্যেই যুদ্ধ শেষ হইবে। এখন কি যুদ্ধ বন্ধ কর! 
যায়? এখন পিছন ফিরিলেই সিপাহীদল ছত্রভঙ্গ হইয়! 
সর্বনাশ বাধাইবে। আমি ফিরিব না_যুদ্ধ করিব” 

মীর জাফর দেখিলেন, মহা মুক্ষিল। মোহনলাল যদি 
আর কিছুক্ষণ যুদ্ধ করেন, তাহা হইলে তে! ইংরাজদের দফ!- 
রফা হইবে। তিনি তাড়াতাড়ি ছুটিয়া আবার নবাবের 
কাছে গেলেন। নবাব আবার বলিয়া ৷পাঠাইলেন, “ক্ষান্ত 
হও। শিবিরে ফিরিয়া এস ৷” 

পলাশীর মোহনলাল 
রাগে দুঃখে মোহনলীলের চোখ দিয়া আগুন ঠিক্রাইয়া 
পড়িতে লাগিল। তিনি প্রাণপণে সিপাহীদলকে শ্রেণীবদ্ধ 
করিয়া ধীরে ধীরে শিবিরে ফিরিলেন | 
মীর জাফরের মনস্কামনা পূর্ণ হইল। ইংরাজেরা রক্ষা 
পাইলেন। মীর জাফর তখনি ক্লাইবকে লিখিয়! 
পাঠাইলেন, “মীর মদন মীরা গিয়াছে। অনেক কষ্টে যুদ্ধ 
বন্ধ করিয়া মোহনলালকে শিবিরে ফিরাইয়াছি। এখন 
আর লুকাইয়া থাকিবার প্রয়োজন নাই। ইচ্ছা হয় এখনই, 
কিংবা রাত্রি তিনটার সময় নবাব সৈন্যকে আক্রমণ করিবেন | 
তাহ! হইলে সকল কাৰ্যই সিদ্ধ হইবে ৷” 
মীর জাফরের পত্র পাইয়া ইংরাজ সেনা আবার ধীরে 
Aca আমবাগান হইতে বাহির হইল। ব্যাপার দেখিয়া 
অনেকেই পলাইতে লাগিল। কিন্তু ফরাসী বীর freer 
আর বাঁডালী বীর মোহনলাল ফিরিয়া দড়াইলেন। 
তাহাদের সেনাদল হটিল না। . 
এদিকে রাজ! রাঁজবল্লভ, সেনাপতি রায় GAS নবাবকে 
কেবলই পলাইয়া যাইবার জন্য পরামর্শ দিতে লাগিলেন | 
সিরাজদ্দৌল! দেখিলেন, বাহিরে তাহার প্রকাণ্ড সৈন্যদল 
চুপ faa দাঁড়াইয়া আছে। কেবল ফরাসী সেনাপতি 
'সন্ফৌ আর মহারাজ মোহনলাল তাহাদের অল্প কয়েকজন 
সৈন্য লইয়া প্রাণপণে লড়াই করিতেছেন। তিনি ভাবিলেন, 
পলাশীতে পরাজিত না হইয়া বরং মুর্শিদাবাদে যাইয়া 

পলাশীর মোহনলাল . 


রাজধানী রক্ষার চেষ্টা করা উচিত । রাঁজবল্লভ ক্রমাগত 
নবাবকে সেই কথাই বলিতে লাগিলেন। সিরাজন্দৌলা 
শেষে আর ইতস্ততঃ করিলেন না, ছুই হাজার অশ্বারোহী 
শরীররদ্দী সৈন্য লইয়া হাতীতে চাপিয়া যুদ্ধক্ষেত্র ত্যাগ 
করিলেন। 

মোহনলাল আর fue তখনও লড়িতেছিলেন। হঠাৎ 
একটা গোল! আসিয়া মোহনলালকে আহত করিল । হু-হু 
করিয়া রক্ত ছুটিতে লাগিল। রক্তত্রাবে মোহনলালের 
শরীর অবসন্ন হইয়া পড়িতেছিল। তথাপি তাহার গ্রান্ 
নাই। তিনি প্রাণপণে জড়িতে লাগিলেন | 

মীর জাফর দেখিলেন, এই উপযুক্ত অবসর । তিনি 
তাহার দলবল লইয়া অগ্রসর হইলেন। মোহনলাল 
বুঝিলেন, মীর জাফর যদি তাহার বিপুল সৈন্য লইয়া 
ক্লাইবের সহিত যোগ দেন তাহা হইলে আর রক্ষা নাই ৷ 
বিকাল তখন পাঁচটা । অগত্যা মোহনলাল আর face 
বিরক্ত হইয়া যুদ্ধক্ষেত্র ত্যাগ করিলেন। 

ইংরাজসেন। মহাকোলাহল করিয়া নবাবের শুন্য পটমণ্ডপ 
অধিকার করিল। 

আহত মোহনলাল যুদ্ধক্ষেত্ৰ ত্যাগ করিয়া নবাবের 
সন্ধানে যুগ্িদাবাদের দিকে তাহার ঘোড়! ছুটাইয়া দিলেন। 
প্রভুভক্ত মোহনলাল নুঝিয়াছিলেন, বিজয়ী শক্ত দৈন্য শীঘ্রই 
মুশিদাবাদ আক্রমণ করিয়া নবাবকে বন্দী করিবে । নবাবের 
আজ বড় দুদিন । তাই মোহনলাল নবাঁবকে সাহায্য করিবার 
জন্য প্রাণপণে ঝড়ের মত বেগে ছুটিয়া চলিলেন। ঘোড়ার 
পিঠে চাবুকের উপর চাবুক পড়িতে লাগিল। তেজীয়ান 
ঘোড়! নক্ষত্র-বেগে ছুটিয়া চলিল | 

এদিকে নবাব সিরাজদ্বৌলা' পরদিন শুক্রবার 
সকালবেল। আসিয়া মুশিদাবাদে পৌছিলেন। মুর্শিদাবাদে 
আসিয়াই তিনি রাজধানী রক্ষা করিবার জন্য প্রাণপণে সৈন্য- 
সংগ্রহের চেষ্টা করিতে লাগিলেন। কিন্তু কেহই তাহার 
কথায় কর্ণপাত করিল না। নবাব তাহার গুপ্ত ধনাগারের 
দ্বার খুলিয়া দিলেন। সৈন্য-সংগ্রহের জন্য তিনি ছুই হাতে 
টাকা খরচ করিতে লাগিলেন। অনেকেই টাকা খাইল, 
কিন্ত তাহাকে wal করিবার জন্য কেহই তলোয়ার ধরিল 
না। এমন কি নবাবের শ্বশুর ইরীচ খাও তাহার মুখের 
দিকে একবার চাহিয়া দেখিলেন al) আপন আপন ধনরত্ব 
লইয়া যে যেখানে পারিল পলাইতে লাগিল। নবাব চক্ষে 
অন্ধকার দেখিলেন। তিনি বুঝিলেন, এখনই শত্রুর! 
আসিয়া রাজধানী আক্রমণ করিবে; তখন আর তাহার 

রক্ষা পাইবার উপায় থাকিবে না। ক্ষোভে দুঃখে 
অভিমানে তাহার চক্ষু অশ্র-সজল হইয়া Chal তিনি 
ভাবিলেন, রাজধানীতে থাকিলে এখনই শত্রুরা আসিয়া 
তাহাকে বন্দী করিয়া ফেলিবে_-তাহা হইলে সিংহাসন 
উদ্ধারের আর কোন আশাই থাকিবে না। তাহার চেয়ে 
বরং আজ কৌনরূপে পলাইয়া ফরাসী সেনাপতি মসিয়ে 
লা-সাহেবের সহিত মিলিত হইতে পীরিলে, পরে বিহারের 
শাসনকর্তা রাজা রামনারায়ণের সাহায্যে ভবিষ্যতে একদিন 
হয় তো সিংহাসন উদ্ধারের চেষ্টা করা যাইতে পারে। 
শেষে অনেক ভাবিয়া চিন্তিয়া সিরাজদ্বৌলা মসিয়ে 
লাসাহেবের সহিত মিলিত হইবার জন্য যাত্রা করিলেন | 
শতসৌধকিরীটিনী মুগিদাবাদ, বড় সাধের হীরাঝিল প্রাসাদ, 
বাংলা-বিহার-উড়িস্যার মোগল রাজসিংহাসন_-সব পিছনে 
ফেলিয়া নবাব সিরাজদ্দৌলা পথের ভিখারীর মত গোপনে 
রাজধানী হইতে বাহির হইয়া পড়িলেন। কেবল একজন 
বিশ্বানী অনুচর আর বেগম লুৎফউন্নেসা ছায়ার 'মত তাহার 
সঙ্গে চলিলেন। | 

ঝড়ের মত ঘোড়া ছুটাইয়া মোহনলাল আসিয়া 
রাজধানীতে পৌছি লন। দেখিলেন, রাজপুরী শুন্য, নবাব 
নাই। বুদ্ধিমান মোহনলাল বুঝিতে পারিলেন, নবাব নিশ্চয়ই 
মলিয়ে লা-সাহেবের সহিত মিলিত হইবার - জন্য 


ভগবানগোলার পথে পলায়ন করিয়াছেন। অমনি তিনিও 


৫৯ 


পলাশীর মোহনলাল 
তাহার ঘোড়ার মুখ ফিরাইয়া ভগবার্নগোলার পথে তাহাকে 
ছুটাইয়া দ্রিলেন। 

সন্ধ্যা হইল। মুণিদাবাদের প্রকাণ্ড রাজপুরী আর 
আলোকমালায় ঝল্মল্‌ করিয়া উঠিল না। রাজ-বৈতালিকেরা 
আর নবাব সিরাজদ্দৌলার বন্দনা গাহিল না। নবাবের 
আদেশ পালনের জন্য আর দ্বারে দ্বারে রক্ষী-প্রহরী সন্ত্রস্ত 
হইয়া দাড়াইয়া রহিল না। প্রকাণ্ড অন্ধকার রাজপুরী যেন 
শ্বশানভুমির মত খখী করিতে লাগিল। সহসা সেই 
শ্মশানভূমি কাপাইরা বিশ্বাসঘাতকশিরোমণি মীর জাফরের 
কামান গর্জন করিয়া উঠিল__গুড়ম_ গুড়ম_গুম্ষ্তম্ম্‌। 
॥ মুণিদাবাদ অধিকৃত হইল। মোতিঝিলের নবাবভবনে 
মহাসমারোহে মীর জাফরের অভিষেক হইল। ক্লাইব 
আসিয়া মীর জাফরের মাথায় সোনার মুকুট পরাইয়া 
দিলেন। নবাব হইয়াই মীর জাফর সিরাজদ্দৌলার নাবালক 
ভাই মেহেদী আলীকে বন্দী করিলেন, অন্তঃগুরের বেগমগণকে 
কারারুদ্ধ করিলেন, শেষে সিরাজদ্দৌল। ও মোহনলালকে 
ধরিবার জন্য চারিদিকে চর পাঠাইলেন। 

এদিকে মোহনলালের শরীর অবিরত রক্তআবে ক্রমেই 
অধিকতর অবসন হইয়! পড়িতেছিল। তবুও তিনি প্রাণপণে 
ঘোড়! Boreal চলিলেন। কিন্তু নবাব সিরাজদ্ৌলার 
কপাল তখন ভাঙ্গিয়ে । মোহনলাল ভগবানগোলায় 
পৌছিতে না পৌছিতেই মীর জাফরের অনুচরেরা তাহাকে 

পলাশীর মোহনলাল 


ধরিয়া! ফেলিল। প্রভুভক্ত মোহনলাল মীর জাফরের হাতে 
বন্দী হইলেন। মীর জাফর মোহনলালকে বন্দী করিয়! রায় 
ছুল'ভের উপর তাহার বিচারের ভার দিলেন।  , 

রায় GAS এক অন্ধকার কারাগারে মোহনলালকে বন্দী 
করিয়া রাখিলেন। সেখানে না আছে আলো, না আছে 
বাতাস; টু” করিয়া একটু শব্দ হইলে দেওয়ালের গায়ে 


-গম্গম্‌ করিয়া সে-শব্দ বাজিয়া উঠে। সে যেন এক ভীষণ 


অন্ধকূপ | 

অন্ধকার কারাগারে মোহনলালের দিন যায়। তিনি 
শুধু বসিয়া বসিয়া ভাবেন আর ভাবেন। মনে তাহার শান্তি 
নাই, চিন্তায় তাহার শ্রান্তি নাই। তিনি কেবলই ভাবেন, হায়» 
এতদিনে নবাবের কি দশা! হইল !-_বাংলা-বিহার-উড়িত্যার 


, ভাগ্যবিধাতা আজ কোথায় পথের ভিখারীর মত নিঃসঙ্গ 


হইয়া পলাইয়া ফিরিতেছেন ! একদিন যাহার আদেশ 


পালনের জন্য লক্ষ নরনারী উৎকর্ণ হইয়া থাকিত, আজ কি 


তাহারা কেহ তাহাকে এতটুকু কৃপা করিবে ?_কে 


জানে Ls 


রায় ছুলভ ঠিক করিলেন, শত্রুর শেষ রাখিতে নাই। 
একদিন তিনি মোহনলালকে হত্যা করিয়া তাহার সমস্ত 
ধনরত্ব আত্মসাৎ করিলেন। প্রতুভক্ত বীর মোহনলাল 


.জানিতেও পারিলেন না যে, কেমন করিয়া তাহার প্রিয়তম 
নবাব সিরাজদ্দৌলা পথের ভিখারীর মত দিনের পর দিন 


৬১ 


পলাশীর মোহনলাল 


রাত্রির পর রাত্রি অবিশ্রান্তভাবে পলাইয়া শেষে একমুষ্টি 
অন্নের জন্য ধরা পড়িলেন,_কেমন করিয়া মুশিদাবাদের 
অন্ধকার কারাগারে রাত্রি দ্বিপ্রহরের সময় বিশ্বাসঘাতক 
মহম্মদী বেগের অন্ত্রাঘাতে তাহার ইহজীবনের শেষ যবনিকা। 
পড়িয়া গেল। 

সব ফুরাইল।__বাংলার আকাশ হইতে যেন সহসা এক- 
ঝলক উজ্জল আলোক নিবিয়! গেল। 

মোহনলাল আজ স্বর্গে গিয়াছেন। কিন্তু তাঁহার কীতি,. 
Stata গৌরব, তাহার প্রভুভক্তি ইতিহাসের পৃষ্ঠায় চির-উজ্জল 
হইয়া রহিয়াছে । যতদিন বাংলাদেশ থাকিবে__বাঙালী 
‘জাতি থাকিবে ততদিন মোহনলাল ও পলাশীর নাম কেহ 
ভুলিবে না। মীর জাফর, জগৎশেঠ, রাজা রাজবল্লভ, রায় 
দুর্লভ প্রভৃতিও বাঙালী ছিলেন। কিন্ত হতভাগ্য নবাব 
সিরাজদ্দৌলার প্রতি বিশ্বাসঘাতকতা করিয়া তাহারা 
যে-পাপ করিয়া গিয়াছেন আজিও যেন বাংলা তাহার! 
প্রায়শ্চিত্ত করিতেছে | 


হায় মা বাংলা! 

° 


Wal 


বিধাতার আবীর্বাদে বাঁডালীর__ভারতবাসীর. জীবনের 
এক ছুঃখময় ও লজ্জাকর অধ্যায়ের অবসান হইয়াছে, দেশ 
| আবার স্বাধীন হইয়াছে। কিন্তু পলাশীর শিক্ষা আমরা যেন 
কখনও না৷ ভুলি। হিংসাদেষ, ভেদাভেদ ভুলিয়া আমরা 
| যেন দেশের সেবায় আত্মনিয়োগ করি। এখনও দেশের ও 
) দশের জন্য আমাদিগকে অনেক কিছু করিতে হইবে I 
| তাই উঠ, জাগ- মঙ্গলের পথে চলিয়া যাহাতে জগত 
সভায় শ্রেষ্ঠ আসন লইতে পার সেজন্য কার়মনোবাক্যে 
চেষ্টা কর I AT শুভ হউক! 


৬৩ 


শিশিরকুমার নিয়োগী কর্তৃক পরিদৃষ্ট ও পরিবর্থিত। 


